Баландпарвоз гаплар билан иқтисодиётни юритиб бўлмайди – Президент | Qalampir.uz\nБаландпарвоз гаплар билан иқтисодиётни юритиб бўлмайди – Президент\nЖамият\t13 Декабрь 2020 13:18 7749\nЎзбекистон Республикаси Президенти Шавкат Мирзиёевнинг Хоразм вилоятига сафари давом этмоқда. Айни вақтда Урганч шаҳрида Хоразм вилояти фаоллари ва тармоқлар мутасаддилари иштирокида йиғилиш бўлиб ўтмоқда.Бу ҳақда Президент Матбуот хизмати хабар берди.\nПрезидент Шавкат Мирзиёев йиғилиш аввалида хоразмлик деҳқон ва фермерларни, бутун Ўзбекистон халқини бугунги Қишлоқ хўжалиги ходимлари куни билан яна бир бор табриклади.\nШавкат Мирзиёев “маҳалла раиси – ислоҳотчи” тамойили асосида ижтимоий муаммоларни ҳал қилиш бўйича янги тизим жорий этилишини таъкидлади.\n“Президент бир йилда бир келиб, кўриб кетгани билан натижа бўлиб қолмайди. Ҳар бир ҳоким, иқтисодий комплекс раҳбарлари ҳудуддаги муаммолар бўйича тизимли ишлаши керак. Четдан келиб биров қилиб бермайди. Мана, кеча Хоразмдаги шаҳар ва туман ҳокимлари билан гаплашдим. Қанча маблағ сўраса, бердим. Пулимиз кўплиги учун эмас, масала қўя олгани учун. Одамлар ҳам бефарқ бўлмаслиги керак. Маҳаллий кенгашлар, маҳаллалар талаб қилиши лозим”, дейди Шавкат Мирзиёев.\nШунингдек, йиғилишда ишлаб чиқариш ва хизматларни ривожлантириш, иш ўринлари яратиш, кам таъминланганларни камбағалликдан чиқариш, маҳаллалардаги ижтимоий шароитларни яхшилаш бўйича вазифалар белгиланди.\n08 Май 14:47 46446\n08 Май 20:36 38666\n09 Май 18:35 19332


Ўзбек миллий электромобили яратилди (фото)\nФарғона давлат политехника институтида таҳсил олиб, айни дамда Бухорода истиқомат қилаётган 27 ёшли Саидбек Ғуломов ўзбекона миллий электромобил ихтиро қилди. Бундай дейишимизнинг сабабларидан бири шундаки, Саидбек автомашина дизайнини яратишда Фарғона дўпписи шаклларидан фойдаланган.\nЎзбекистонда чидамлироқ аккумуляторлар ишлаб чиқарилади\nЎзбекистонда гелли(саноат) аккумуляторларни ишлаб чиқариш йўлга қўйилади.\nЖиззахлик олимлар “дом”да ҳаракатланадиган митти машина яратишди\nИлм-фан тараққий этиб бораётган ҳозирги кунда имконсиз нарсанинг ўзи қолмаётгандек. Сабаби, илгари тасаввур қилиш қийин бўлган нарсалар эндиликда реал ҳаёт кўчмоқда. Масалан, шу пайтга қадар машинани кўп қаватли уйдаги хонадонга олиб чиқиш ҳақида ўйлашнинг ўзи ортиқча эди.\nЖанубий Кореянинг POSCO компанияси Ўзбекистонга ва Коста-Рика давлатлари учун ўзининг электромобиллар ишлаб чиқариш бўйича платформасини экспорт қилмоқчи.\nАйни пайтда мазкур лойиҳага 64 миллион АҚШ доллар миқдорида хориж инвестицияси жалб этилиши айтилмоқда. Лойиҳани амалга оширишнинг тахминий муддати 2019-2020 йиллар.\nБеларусь Ўзбекистонга электромобиллар етказиб бермоқчи\nБеларусь яқин икки-уч йил ичида Хитой билан ҳамкорликда электромобиллар ишлаб чиқаришни йўлга қўймоқчи.\nБавариянинг Ингольштадт шаҳрида учувчисиз учадиган таксилар синовдан ўтказилади\nChangan Automobile Group Фарғона водийсида узоқ истиқболда маҳаллийлаштириш тамойили остида электромобиллар йиғиш цехини очиш режаси борлигини билдиришди.\nЎзбекистонда электромобиллар ишлаб чиқарилади\nҲозирда «Ўзбекэнерго» компанияси билан электромобиллар учун зарур инфратузилмаларни яратиш масалалари муҳокама қилинмоқда.


Бугун Россия президенти Владимир Путин Беслан фожеасида болалари қурбон бўлган оналар билан учрашишга рози эканини маълум қилди.\n30 июн 2022, Тошкент вақти: 15:45\nРоссия ахборот агентликларининг хабар қилишича, президент Путин бундай учрашувга тайёрлигини билдирган ва бу учрашув келаси жума куни Москвада бўлиб ўтади.\n“Беслан оналари” ташкилоти президент Путин ва бошқа ҳукумат расмийларини ўз фарзандлари ўлимида айбдор, деб ҳисобламоқда.\nСочида Италия бош вазири Силвио Берлускони билан учрашувдан сўнг Россия президенти дунё мамлакатлари етакчилари терроризмга қарши курашда кўпроқ ҳамкорлик қилиши кераклигини таъкидлаб ўтди.\n“Жаноб Берлускони ва мен, ҳар иккимиз ҳам халқаро террорга қарши курашда жаҳон жамоатчилиги ҳаракатлари бирлаштирилиши лозим, деб ҳисоблаймиз. Бунда иккиюзламачиликка йўл қўйилмаслиги керак”, - деб таъкидлади Президент Путин Сочи учрашувида.


Рейтинг машмашаси. Навоийда тестдан “йиқилган” битирувчилар қўшни давлатлардаги ОТМларга ҳужжат топширишга мажбурланаётгани айтилмоқда\n11:58 / 08.09.2021\nБитирувчиларнинг ОТМларга ўқишга кириш кўрсаткичи ҳудудлар, вилоят ва туман, мактаблар кесимида таҳлил қилиниб, турли рейтинглар эълон қилинади. Битирувчилари 100 фоиз талаба бўлди, деган баҳо ҳар бир мактаб учун юксак эътироф, албатта. Бироқ бу эътирофга ҳам ёлғон аралаша бошлагани ачинарли.\nKun.uz манбасининг хабар беришича, Навоийда талаба бўла олмаган битирувчилар қўшни давлатлардаги ОТМларга ҳужжат топширишга мажбурланмоқда. Хусусан, Зарафшон шаҳридаги 5-умумий ўрта таълим мактабида бу ҳолат очиқчасига амалга ошириляпти.\nОлдинроқ вилоят ХТБ “Ўзбекистон мустақиллигининг 30 йиллигига 30 та мактаб” лойиҳасини илгари сурган,унда ҳудуддаги 30 та мактабнинг битирувчилари 100 фоизлик натижа билан ОТМларга ўқишга киришига ҳаракат қилиниши ҳақида маълум қилганди. Мандат эълон қилингач, ушбу ваъда бажарилгани, вилоятдаги 30 та мактаб битирувчилари 100 фоизлик натижа билан талаба бўлгани ҳақида хабарлар тарқатилди. Ушбу мактаблар рўйхатида Зарафшон шаҳридаги 5-умумтаълим мактаби ҳам бор.\nБироқ Kun.uz манбасига кўра, ушбу мактабнинг 7 нафар битирувчисидан 3 нафари талаба бўлган. Қолган 4 нафари эса тестлардан “йиқилган”. Эндиликда, “100 фоизлик натижа ва рейтингни” ушлаб қолиш учун мактаб директори талаба бўлолмаган битирувчиларни қўшни давлат ОТМларига ҳужжат топширишга мажбурлаяпти.\nKun.uz ҳолат юзасидан изоҳ олиш учун Навоий вилояти ХТБ бошлиғи Марат Шамуратов билан боғланди. ХТБ бошлиғига кўра, талаба бўлолмаган 3 нафар битирувчининг ота-онаси аввалига фарзандларининг Қирғизистондаги ОТМда ўқишига розилик билдирган. Аммо кейинчалик уларнинг фикри ўзгарган.\n“Бировнинг боласини мажбурлаб бўларканми? Бунақа ҳолатга йўл қўйилмайди. Аслида, ўқишга киролмаган 3 нафар битирувчи Қирғизистондаги ОТМда ўқишга розилик билдирган ва ўз ихтиёри билан ҳужжат топширган. Улардан 2 нафарининг шартнома пули мактаб директори томонидан, 1 нафариники эса ҳудуддаги Геология қидирув экспедицияси томонидан тўлаб берилмоқчи эди. Бироқ айрим сабабларга кўра, 2 нафар битирувчининг ота-онаси фикридан қайтди. Бироқ шартнома пулини тўлаб берса, уйида ўтириб онлайн ўқиса, бир йилдан кейин ўқишни Ўзбекистонга кўчирса, бунинг нимаси ёмон?” — дейди Марат Шамуратов.\nБитирувчилардан бири Нурлат Мирзамуратов эса Kun.uz билан суҳбатда ҳолатни бошқачароқ изоҳлаб, мактаб директорининг қистови сабабли Қирғизистондаги ОТМга ҳужжат топширишга розилик билдирганини маълум қилди.\n“Мен Қирғизистонда ўқимаслигимни айтдим. Аммо мактаб директори қўймади, ҳар куни ота-онамга, менга қўнғироқ қилаверди. Кейин ота-онамдан яширинча равишда рози бўлдим. Лекин ота-онам кўнмади. Зарафшондаги “техникум”да ўқимоқчиман. Ҳозир ҳужжатларимни қайтариб олганман. Қолган 2 нафар синфдошим билан ҳам шунақа бўлди, улар ҳам Қирғизистонда ўқиш фикридан қайтишган”, — дея таъкидлайди мактаб битирувчиси.\nАслида, бу каби йўл тутаётган айрим мактаб директорларининг ҳаракати ОТМга кириш кўрсаткичи юқори бўлган мактаблар тақдирланиши ёки аксинча паст кўрсаткич қайд этилганида жазоланиши билан боғлиқ бўлиши мумкин. Масалан, ўтган йили Навоийда таълим сифати паст бўлган 26 нафар мактаб директори, 2 нафар халқ таълими бўлими мудири, 3 нафар халқ таълими бўлими мудири ўринбосари эгаллаб турган лавозимидан озод этилган ҳамда ОТМга кириш кўрсаткичи юқори бўлган 106 нафар мактаб директори 10 миллион сўмдан пул мукофоти билан тақдирланганди.\nАммо бу ҳолат битирувчини муаммолар гирдобига улоқтириш билан баробар. Чунки қўшни давлатлардаги ОТМга ўқишга кириш ва уни кейинчалик Ўзбекистонга кўчириш фақатгина битирувчининг билими билан боғлиқ эмаслиги бу жараённи бошидан ўтказганларга яхши маълум.\nОлдинроқ Олий Мажлис Қонунчилик палатаси депутати Расул Кушербаевмактаблар рейтинги олий таълим муассасасига ўқишга кирган ўқувчилар сонига кўра тоифаланишига, олий таълим муассасаларига кира олмаган ўқувчилари сабабли мактаб директорлари ишдан олинишига эътироз билдирганди.\n01:33 / 11.10.2021\nСотиш учун Тошкентга олиб кетилаётган сифатсиз гўшт Навоийда тўхтатиб қолинди\n08:47 / 19.09.2021\nПахтазорнинг ҳақиқий эгалари. Кунига 100 килолаб пахта терувчи навоийлик теримчилар\n07:22 / 16.09.2021\n«Хорижга ўқишга кириб, Ўзбекистонга муаммосиз кўчир» – бундай эълонларга ишониш мумкинми?


18-тур, 10 январь, соат 20:00\nГарет Бэйл (28)\n25.Пау Лопез (Д)\n90+3' Учрашув якунланди. "Реал" - "Эспаньол" - 3:0. Эътиборингиз учун раҳмат\n90+2' "Эспаньол" жарима майдончасининг ўнг бурчагидан жарима тўпини ўйинга киритишди. Тўп Пепенинг қўлига тегди, аммо ҳакам бироз аввал ҳимоячига нисбатан ўйин қоидаси бузилган деб топди\n89' "Эспаньол" ўйинчиси ўнг қанотдан тўпни дарвозабон майдончасига узатди. Варан бош билан тўпни қайтарди\n85' Ўнг қанотдан етказилган тўп Роналдугача етиб келмади...\n81' "Реал"да учинчи ўзгариш: Кроос ўрнига Хедира тушди\n81' Бэйл-Роналду-Арбелоа-Иско узатмалар кетма-кетлигидан Иско 19 метрдан зарба йўллади. Касилья катта қийинчилик эвазига тўпни майдондан чиқариб юборди\n80' "Реал" қарши ҳужумга ўтди, аммо Начо Роналдуга аниқ пас бера олмади. Криштиану гол ургиси келяпти\n77' ГООООООЛ! Начо! Иско-Арбелоа-Начо комбинациясидан кейин ҳимоячи деярли бирга бир вазиятда дарвозани ишғол қилди! 3:0!\n76' Пако Монтаньес майдон марказида Тони Кроосни тортиб қолгани учун огоҳлантирилди\n75' "Реал" камчиликда ўйнаётганига қарамай, ўйин тўлалигича назорат қилмоқда\n72' Эҳҳҳҳҳ, Бэйлллл!!! Гарет (тўп билан) ва Роналду дарвозабонга қарши икки киши бўлиб юзма-юз вазиятга боришди. Бэйл тўпни дарвозабоннинг ёнидан ўтказиб йўллади. Тўп дарвоза устуни ёнгинасидан юмалаб ўтиб кетди! Ўзига пас бермагани учун Криштианунинг жаҳли чиқди!\n71' Начо ўнг қанотдан ерлатиб жарима майдончаси ичида турган Бэйлга пас берди. Гарет олдида турган ҳимоячидан ўтиб кета олмади\n70' Анаитц Арбилья огоҳлантирилди, Бэйлни чалиб йиқитгани учун\n69' Ўнг қанотдан етказилган тўпни Бэйл бош билан дарвозага буришга ҳаракат қилди. Зарба аниқ чиқмади\n66' Начо ўнг қанотда ҳимоячилардан қочди ва дарвозабон майдончасига томон узатма берди. Ҳимоячи тўпни майдон ташқарисига чиқариб юборди. Бурчакдан етказилган тўпга Варан бош билан зарба берди. Дарвоза устидан ўтиб кетди\n63' Бензема ўрнига Ильяраменди тушди\n61' "Мадрид"дан ажойиб қарши ҳужум! Бэйл-Бензема-Роналду узатмаларидан кейин Криштиану жарима майдончаси ичида тўпни қабул қилди ва зарба йўллади. Тўп йўлига ҳимоячи ғов бўлди! БУрчак тўпи\n58' Вуууҳ! Роналду жарима майдончаси ташқарисидан зарба йўллади. Тўп дарвоза олдидан ўтиб кетди\n58' Касильяс тўпни эгаллаганидан кейин унга ҳужум қилгани учун Виктор Санчес огоҳлантириш олди\n56' "Реал" қарши ҳужумга ўтди ва жарима майдончасининг ўнг томонидан ичкарига кирган Роналдуга тўп етказилди. Криштиану қаршисида турган ҳимоячидан тўпни ўнгроққа олди ва зарба беришга ҳаракат қилди. Ҳимоячи тўпга оёқ қўйди\n55' Иско ўз жарима майдончаси ичида тўпни қайтариш чоғида сирпаниб йиқилиб тушди ва тўп унинг қўлига тегди. Ҳакам ўйинни тўхтатмади\n54' "Реал"да ўзгариш бўлди. Хамес ўрнига Начо тушди\n53' Ҳакамга эътироз билдирган Криштиану Роналдуга сариқ карточка берилди\n53' Фабиу Коэнтрау майдондан четлатилди. Рақибга нисбатан ўта хавфли ўйнагани учун\n50' Хамес бурчак зарбасини тепди. Касилья тўпни эгаллади\n47' Каталониялик футболчи ўнг қанотдан дарвозабон майдончасига узатмани амалга оширди. Касильяс муаммосиз тўпни эгаллади\n46' Ўнг қанотдан "Эспаньол" футболчилари жарима майдончасига узатма беришди. Кайседо 11 метрли нуқта устида тўпни эгаллай олмади, акс ҳолда Касильяс билан юзма-юз ҳолатда қолган бўларди\n45' Биринчи бўлимга вақт қўшилмади. Танаффус. Ҳозирча "Реал" - "Эспаньол" - 2:0\n44' Чап қанотда олис масофадан етказилган тўпни Роналду жарима майдончаси ичида кўкраги билан қабул қилди. Бир ҳимоячи таъқиби остида ўнг томонга бироз сурилди ва тавани билан тўпни орқага узатди. Дарвоза тўпни эгаллади. Мадридликлар Криштианунинг бундай ўйнашини кутишмаганди\n41' "Эспаньол" бурчак зарбасини ўйинга киритди. Яқин устун олдига етказилган тўпни мадридликлар қайтаришди\n38' Хамесдан тўпни қабул қилган Роналду чап қанотдан 2 ҳимоячидан қочди ва ўткир бурчак остида зарба йўллади. Дарвозабон зарбани қайтарди\n37' Чап қанотдан "Реал" жарима майдончасига етказилган тўпни Варан қайтарди. Қайтган тўпни меҳмонлар эгаллаб, яна зарба беришди. Тўп рекошет ҳолатида майдонни тарк этди. Бурчак тўпи эса самарали чиқмади\n34' Чап қанотдан етказилган тўпни Кико Касилья муштлари билан уриб юборди. Унинг муштлари ҳимоячининг бошига тегиб кетди\n33' Арбелоа узатган тўпга Роналду сакради, аммо тўп ҳимоячининг бошидан қарама-қарши қанотга ўтиб кетди. Такрорий узатмага Бэйл бош билан зарба берди. Тўп майдонни тарк этди\n30' "Эспаньол" футболчиси олис масофадан зарба йўллади. Касильяс тўпни қайтарди, аммо эгаллай олмади. Серхио Гарсия тўпга етиб олишига сал қолди. Икер такрорий уриниш билан тўпни эгаллади\n28' ГОООООООООЛ! Фантастик гол! Бэйл, 2:0! Дарвозагача 25 метрлардан йўлланган дарвоза устунига тегиб, дарвоза тўрига бориб тушди!\n25' "Реал" қарши ҳужумга ўтди. Бензема тўпни жарима майдончасининг чап қанотида очилган Хамес узатди. Ярим ҳимоячининг дарвозабон майдончаси томон узатмаси ҳимоячига тегиб майдонни тарк этди. Бурчак етказилган тўпга Варан бош билан зарба берди. Даврозабон тўпни эгаллади!\n22' Криштианунинг бу сафарга узатмасини яхши чиқди, аммо Бэйлга нисбатан ҳимоячи чаққонроқ ўйнаб, хавфни баратарф этишди\n21' Роналду чап қанотдан олдинга ўтди ва бурчакка яқин жойдан тўпни рақиб жарима майдончасига узатди. Узатма муваффақиятсиз чиқди, тўп ҳеч кимга тегмай, майдонни тарк этди\n16' Бурчакдан етказилган тўпни меҳмонлар қайтаришди\n15' Бензема чап қанотда бурчак зарбаси ишлади\n12' ГОООООООЛ! Хамеессс Родригееееес, 1:0! Бэйл ўнг томонда олис масофадан тўпни жарима майдончасининг чап қанотида очилган Роналдуга узатди. Криштиану тўпни тўхтатмасдан бироз орқароқда ичкарига кираётган Хамесга қолдирди. Родригес тўпни тўхтатмасдан дарвозага йўллади. Даврозабон қўлларининг остидан тўпни ўтказиб юборди\n11' Роналдунинг зарбаси ҳимоячининг оёғидан тезлигини йўқотди ва Касилья тўпни эгаллади\n10' Ууууууҳ!!! Чап қанотдан жарима тўпи дарвоза олдига узатилди. Ҳимоячи қайтарган тўп ўнг қанотда турган Бензамага борди. Карим 14 метрлардан кучли зарба йўллади. Тўп яқин устунга тегиб, ён томонга кетди\n9' Оҳо! Яхши имконият. Роналду чап қанотда Бенземанинг узатмасидан кейин дарвозагача 10 метрлардан зарба йўллади! Ҳимоячи ҳужумчи оёғи остига ўзини ташлади ва зарбани қайтарди!\n8' Арбелоа жарима майдончаси узатмани амалга оширди. Бенземани тўпни қайтариш чоғида тўп юқорига кўтарилиб кетди ва Кико Касилья тўпни эгаллаб олди\n4' Бурчакдан етказилган тўпга Бэйлнинг ўзи бош билан зарба берди. Дарвоза устидан ўтиб кетди\n4' Мезбонларнинг дастлабки ҳужуми Иско етказган тўпни Бэйл жарима майдончаси ичида эгаллади. Ҳимоячи тўпни майдон ташқарисига чиқариб юборди\n2' Касильяс дарвозаси томон яна бир зарба! Серхио Гарсия жарима майдончаси ташқарисидан зарба йўллади. Икерь тўпни эгаллади\n1' Илк хавфли вазият "Реал" дарвозаси олдида юзага келди. Ҳужумчи чап қанотда Коэнтраудан ўтиб кетди, жарима майдончасига кирди ва 11 метрли нуқта олдидан ҳимоячи таъқиби остида зарба йўллади. Зарба аниқ чиқмади\n1' "Реал" оқ, "Эспаньол" кўк рангли формада майдонга тушган\n' "Мадрид" кучли таркибда майдонга тушган. Роналду таркибда\n' Анчелотти шогирдлари 2015 йилда 2 марта мағлубиятга учрашди. Улар ўз мухлислари олдида "айб"ларини ювишлари шарт\n' Ла лига, 18-тур. "Реал" - "Эспаньол. Мадрид ва Каталония жамоалари ўртасидаги баҳс


Бугун, 2 декабрь куни «Қамчиқ» довонида юк машиналари иштирокида ЙТҲ содир бўлди. Бу хақда ФВВ матбуот хизмати хабар қилди.\nМаълум қилинишича, 10 тонна гуруч ортилган «Isuzu» русумли юк машинаси ёғоч қириндиси олиб кетаётган шу русумдаги бошқа юк машинаси билан тўқнашиб кетган.\nТўқнашув натижасида ёғоч қириндиси ортилган автомобил ён томонига ағдарилган. Иккала транспорт воситасининг ҳайдовчилари турли даражада енгил тан жароҳатлари олган. Уларга ўз вақтида тиббий ёрдам кўрсатилган.\nАвто 22/01, 22:40\nУста $3 миллионлик «Ferrari»нинг бошига етди (фото)\nҲодиса 22/01, 08:45\nШварценеггер аварияга учради\nҲодиса 21/01, 08:59


Эронлик ядрошунос олим Муҳсин Фахризода гарчи ўлдирилгунига қадар унчалик машҳур бўлмаган бўлса-да, Эроннинг ядро дастури билан боғлиқ доираларда муҳим инсонлардан бири саналар эди.\nҒарб хавфсизлик манбалари ҳам унинг ядро дастурида нуфузли шахс бўлганини таъкидламоқда. Эрон матбуоти эса Фахризоданинг нақадар муҳим инсон экани ҳақида кутилганидан кўра камроқ хабарлар эълон қилмоқда ва унинг номини асосан маҳаллий Covid-19 тестини ишлаб чиқаришга ҳисса қўшган олим сифатида тилга олмоқда.\n«Эрон ядро дастури бир кишига боғлиқ бўлган давр ўтмишда қолди», дейди Эрон ядро дастурини диққат билан кузатиб борувчи Лондондаги Халқаро стратегик тадқиқотлар институти мутахассиси Марк Фитцпатрик.\nШундай бўлса-да, Фахризоданинг кўплаб тансоқчилар билан юриши унинг хавфсизлигига жиддий эътибор берилганини кўрсатади. Шу боис, ушбу қотиллик ортидаги сабаблар Эроннинг ядровий фаолияти билан боғлиқ бўлмаган сиёсий мотив бўлиши мумкин.\nИкки эҳтимол бор: улардан бири – АҚШда ҳокимият тепасига келиши кутилаётган Байден маъмурияти ва Эрон ўртасидаги яқинлашувнинг олдини олишга уриниш. Иккинчи эса Эронни яна қасос олишга мажбур қилишдир.\n«Душманларимиз оғир ва асабий кунларни бошдан кечиришмоқда. Улар глобал вазият ўзгариб бораётганини билиб туришибди ва шунинг учун ҳам минтақада нотинчлик келтириб чиқаришга интилишмоқда», деди Эрон президенти Ҳасан Руҳоний суиқасд билан боғлиқ илк баёнотида. Руҳоний «Эроннинг душманлари» деганда, одатда, Трамп маъмурияти, Исроил ва Саудия Арабистонини назарда тутади.\nИсроил ва Саудия Арабистони Жо Байденнинг инаугурацияси ортидан АҚШнинг Яқин Шарқдаги сиёсати ўзгаришидан ва бу ўзгариш уларга таъсир қилиши мумкинлигидан хавотирда. Чунки Байден ўзининг сайловолди кампаниясида 2015 йилда Эрон билан имзоланган ва Трамп бекор қилган ядровий келишувига қайтишини айтганди.\nИсроил оммавий ахборот воситаларининг хабар беришича, Исроил бош вазири Беньямин Нетаньяҳу ва Саудия Арабистони валиаҳд шаҳзодаси Муҳаммад ибн Салмон 22 ноябрь куни Саудия Арабистонининг Неом шаҳрида яширинча учрашиб, Эрон билан боғлиқ режалар ҳақида суҳбатлашган.\nСаудия Арабистони Ташқи ишлар вазирлиги бундай учрашув бўлмаганлигини билдирди. Исроил оммавий ахборот воситаларининг ёзишича, Нетаньяҳу ушбу учрашув пайтида Салмонни икки давлат ўртасидаги муносабатларни нормаллаштиришга кўндира олмаган.\n23 ноябрь куни Эрон томонидан қўллаб-қувватланадиган ҳусийчилар Саудия Арабистонининг Жидда шаҳридаги Aramco нефть заводига ҳужум қилишди. Эроннинг ҳукумат назорати остидаги оммавий ахборот воситалари эса «ҳусийчиларнинг Қудс-2 баллистик ракетаси билан қилган қаҳрамонлик ҳужумини» юқори баҳолади.\n«Ушбу стратегик қадам Саудия-Исроил учрашувидан сўнг амалга оширилди ва бу уларга нотўғри қадам қўймаслик ҳақида ўзига хос огоҳлантириш бўлди», деб айтган «Меҳр» агентлиги.\nУшбу ҳужумга Саудия Арабистони билан бир қаторда АҚШ ҳам ўз муносабатини билдирди.\nАҚШ президентининг миллий хавфсизлик бўйича собиқ маслаҳатчиси Жон Болтон жорий йилда нашр этилган китобида Эроннинг ҳусийчиларни қўллаб-қувватлашини Трамп маъмурияти «АҚШнинг Яқин Шарқдаги манфаатларига таҳдид» деб билишини айтганди.\nҚайд этиш жоиз, Неомдаги учрашув Қатар ва Бирлашган Араб Амирликларига ташрифи чоғида Эрон бўйича музокаралар олиб борган АҚШ давлат котиби Майк Помпео томонидан ташкил этилган, деган даъво ҳам илгари сурилмоқда.\nАҚШ матбуотининг ёзишича, Трамп маъмурияти икки ҳафта олдин Эрондаги ядро иншоотларига ҳужум уюштириш эҳтимоли хусусида текширув ўтказган.\nТрамп ўз ваколат муддати тугашидан олдин Эронга қарши қилинган сўнгги операцияси орқали яна дунё кун тартибига чиқмоқчи экани ҳақида фикр билдираётганлар ҳам бор.\nТаъкидлаш лозимки, январь ойида Дональд Трамп Эроннинг Ироқдаги энг муҳим ҳарбий қўмондонларидан бири бўлган Қосим Сулаймонийни авиазарба орқали ўлдиришга буйруқ берган ва гарчи БМТ буни «ноқонуний» деб эълон қилганига қарамай, бу операциядан фахр туйиши ҳақида баёнотлар берганди.\nШунга асосланган ҳолда, Трамп суиқасдларга қарши бўлмаган, деган фикрни айтиш мумкин.\nЭрон эса Фахризода суиқасдида Исроилни айбламоқда.\nИсроил бош вазири Беньямин Нетаньяҳу 2018 йилда телекўрсатувлардан бирида Фахризоданинг исмини тилга олиб, «Бу номни эсдан чиқарманг» дегани ҳам эътиборни жалб қилмоқда.\nАҚШ Яқин Шарқда ўзини ҳимоя қилишда давом этишига ишонч билдирса-да, Байден Антони Блинкенни Давлат департаментига номзод қилиб кўрсатгани Исроилни ташвишга солмоқда. Чунки Блинкен Эрон билан ядровий келишувни очиқ-ошкора қўллаб-қувватлайди.\nЯқин Шарқдаги сиёсат фаластинликлар учун ижобий натижаларга олиб келиши мумкин. Блинкен Трампнинг Исроил элчихонасини Ал-Қудсга кўчишини танқид қилмоқда. Аммо Байден ушбу ҳаракатни орқага қайтармаслигини очиқлади.\nЭрон олий диний раҳнамоси оятуллоҳ Али Хоминаий Фахризода суиқасди айбдорларини жазолашга чақирди.\nЭрон келишув кенгаши котиби Муҳсин Ризоий мамлакатнинг хавфсизлик ва разведка бўйича бўшлиқларига ишора қилди. «Эрон разведка бўлинмалари жосуслар ва чет эл агентларини аниқлаб, суиқасд бўлинмаларининг шаклланишига йўл қўймаслиги керак», деди у.\nСуиқасддан сўнг, ҳукумат ҳарбий ва разведка соҳасида жуда кучли экани ҳақида баёнот берган бўлса-да, кўплаб эронликлар ижтимоий тармоқларда жуда яхши ҳимояланган бир шахснинг куппа-кундузи қандай қилиб ўлдирилгани ҳақида савол беришмоқда. Шунингдек, мамлакат ичидаги кўплаб одамларни ҳибсга олиш учун суиқасддан баҳона сифатида фойдаланилишидан хавотирланаётганлар ҳам бор.\nТрамп маъмуриятининг ваколат муддати тугамоқда, Исроил ва Саудия Арабистони энг катта тарафдорларини йўқотмоқда. Эрон эса Байден маъмурияти АҚШни ядровий битимга қайтаргач, баъзи санкциялардан қутулиш ва иқтисодий муаммолардан бироз енгиллашни умид қилмоқда. Бундай вазиятда эса Эроннинг қасос ҳаракатини уюштириши мантиқсиз танлов бўлади.


Самарқандда судьялар кимга хизмат қиляпти? / Ўзбекистон янгиликлари, энг сўнгги хабарлар\nМахсус янгиликлар 0 Шархлар 4402 кўрилди\nНасиба Худойқулова 1982 йили Самарқанд вилояти Пахтачи тумани Чоргўша қишлоғида туғилган. Пахтачи тумани педагогика коллежини «Мактабгача таълим муассасаларида ва бошланғич синфларда жисмоний тарбия ташкилотчиси» мутахассислиги бўйича тугатган.\nУ илк бор 2000 йилда Зиёвуддин қўрғонида яшовчи Бахтиёр Улуғовга турмушга чиққан. Эрининг айтишича, бир кун ҳам яхши яшамаган. Нуқул онасиникига «қочган». 2001 йилда қизи, 2003 йилда ўғли туғилган, аммо уч ойлик эмизикли болани отасига ташлаб, ажрашиб кетган. Судда болаларидан воз кечган. («Мен онангман», деб борганида эса, бўй етиб қолган қиз ва ўғил ҳам ундан воз кечган!)\nИккинчи марта Нарпай тумани Чақар қишлоғида яшовчи Жасур Исмоиловга турмушга чиқади. Эгизак фарзанд кўради. Ҳусанини отасига ташлаб, ногирон туғилган Фотимасини олиб, иккинчи эридан ҳам ажрашиб кетади.\nУчинчи мартасига Пахтачи туманидаги Боғолони қишлоғида яшовчи Жавлон Ибодовга турмушга чиқади. Бир йилда бу эри билан ҳам ажрашади.\n2010 йил 1 ноябрдан 2013 йил 11 февралгача Навоий шаҳридаги 16-махсус (ногирон болалар учун) боғчада ярим ставка тарбиячи лавозимида ишлайди. Жами иш стажи 2 йил 3 ой 11 кун.\n2017 йил 15 ноябрдан Самарқанд шаҳрига келиб, Рудакий кўчаси 7-уйда ижарада туради ва ўша кундан хат ёзиш мумкин бўлган жамики идораларга ногирон боласи борлигини пеш қилиб, аввал аравача, кейин бошпана, кейин моддий ёрдам, кейин иш, кейин уй сўраб хат ёза бошлайди. Президент қабулхонасига устма-уст қилган мурожаатлари ўрганилиб, тегишли ёрдам берилади, аммо унинг дипломи билан у сўраган иш ва у сўраган уйни беришнинг имкони йўқлиги тушунтирилади.\nШундан кейин ногирон қизини судраб, барча идораларнинг раҳбарларига «ҳужум» бошлайди. Шаҳар ва вилоят хотин-қизлар қўмиталари раисидан бошлаб, Республика Хотин-қизлар қўмитаси раисигача, шаҳар ва вилоят ҳокимларидан тортиб, Халқ таълими вазиригача, ҳатто Вазирлар Маҳкамаси ва Олий Мажлисгача тинимсиз шикоят қилади.\nАдоғи йўқ шикоятбозликдан безор бўлган вилоятнинг собиқ ҳокими Туробжон Жўраев Насибанинг боласига аравача ҳам беради, темир йўлчилар ётоқхонасига ҳам жойлаштиради, энг қизиғи, «Битта аёлга тўрт соат иш топиб беринглар, мен шундан қутулай!» дея шаҳар ва вилоят ХТБ бошлиқларига айтиб, Самарқанд шаҳридаги 48-мактабга, Н.Худойқулова истаган ишга — ўзининг 4-синфда ўқиши керак бўлган ногирон боласига уй муаллимаси қилиб ишга ҳам жойлаб қўяди.\nНогирон қизининг орқасидан мақсадларига эришаётган аёлнинг нафси ҳакалак отиб кетаверади. Энди у вилоят ҳокимидан ногирон қизи учун уй сўрайди. Спитамен шоҳкўчасида қурилган 161-уйдан Худойқулованинг ногирон қизи учун икки хонали хонадон ажратилади.\nЭнди у юқори синфга ўтган қизига алоҳида фан ўқитувчилари ўтиши шарт бўлган «10 та фанни ҳам ўзим ўқитаман, бунинг учун менга тўрт ярим миллион сўмдан ойлик тўлайсан, қўшимча ҳам, устама ҳам тўлайсан», деб талаб қила бошлайди.\nАслида, бошланғич синфда ҳам боласига дарс беришга ҳақи бўлмаган, коллеж дипломига ва боғчадаги ярим ставкали 2 йил 3 ой 11 кун иш стажига эга бўлган аёл олий маълумотли ўқитувчи ҳам сўрашга ҳақли бўлмаган нарсани талаб қилади. Табиийки, мактаб директори Шаҳло Ҳасанова унинг талабини қондиришнинг имкони йўқлигини айтади ва у билан тузилган меҳнат шартномасини бекор қилади. Бунгача у касаба уюшмасининг ҳам, шаҳар ва вилоят ХТБ раҳбарларининг ҳам тегишли қарорини олади.\nН.Худойқулова мактаб директорини судга беради ва Фуқаролик ишлари бўйича Самарқанд шаҳар судидан «иш»ни чақириб олган ФИБ Самарқанд вилоят суди Худойқулованинг «Ўз ишига тиклаш» талабини қаноатлантиради. Яъни, коллежни битирган, саводи ҳам ҳаминқадар бўлган аёл 5-синфдан 11-синфгача ўз боласини ўзи ўқитишини қонунлаштириб берди.\nУят жойи шундаки, Насиба Худойқулованинг судда раислик қилувчига «Агар талабимни қондирмасангиз, кеча меникида тунаб қолганингизни ҳаммага ошкор қиламан!» деган гаплари ҳал қилувчи рол ўйнайди. (Судда иштирок этганларнинг барчаси буни тасдиқлади.)\nБу қарорга на мактаб директори, на шаҳар, на вилоят ХТБ кўнади. Улар апелляцияга беришади. Аммо апелляция судида ФИБ вилоят суди раиси Тожибоев аввалги қарорни ўз кучида қолдиради. Мактаб директорининг важлари, бунақа диплом билан бу аёлга иш бериб бўлмаслиги ҳақидаги эътирозлари ҳам, қолаверса, Худойқулова ҳозир бошқа жойда яшаётгани ва у ҳудуд бошқа мактабга қарашли экани ҳам эътиборга олинмайди. Қайтанга унга ЖКнинг 232-моддаси эслатиб қўйилади: «Суд қарорини қасддан бажармаслик жиноий жавобгарликка тортишга сабаб бўлади».\nХуллас, суд нотўғри қарор чиқариб, қонун номи билан мактаб директорини ноқонуний иш қилишга мажбур қилади. Суд қарорини таъминлаш мақсадида мактаб директори Н.Худойқуловага технология фанидан 1 соат дарс бериб, иш билан таъминлашга мажбур бўлади. Қолган дарсларни ўтиш учун гарчи мактаб ва унинг уйи орасидаги масофа узоқ бўлса-да, фан ўқитувчиларини тайинлайди, уларга алоҳида дарс жадвали тузади. Аммо Н.Худойқулова 10 та фанни ўзи ўқитиш илинжида бирорта ўқитувчини уйига киритмайди. Борган ўқитувчиларни «Боламни заҳарлайсизлар, ўлдириб кетасизлар», деган туҳмат билан уриб, сўкиб ҳайдайди. 10 та фанни ўзи ўқитаётгани учун фантастик маошни талаб қилиб, турли идораларга шикоятбозликни бошлайди.\nУйига келган ўқитувчиларни уриб, сўкиш билан қаноатланмаган Насиба Худойқулова 48-мактабга бориб, у ерда ҳам ҳақорат қилиб, ҳатто бир неча ўқитувчини, хусусан, директорни, директор ўринбосарларини ҳам уриб келади. 23 апрель куни директор ўринбосари Дилдора Бўриевани ҳомиладор эканига ҳам қарамасдан уриб, дўппослаб, юз-қўлларини, қулоқларини юмдалаб ташлайди. (Д.Бўриева тиббий экспертизадан ўтган.)\nСуд қароридан норози бўлиб, барча юқори ташкилотларга шикоят қилган мактаб директорининг мурожаатлари жавобсиз қолгач, у менга мурожаат қилди.\nМактабга бориб, ўқитувчилар жамоаси билан суҳбатлашдим. Барча бир овоздан Насиба Худойқуловадан безорлигини, у билан бирга ишлашни хоҳламаслигини, унинг хулқи бузуқ, тарбиясиз, ўта маданиятсиз эканини айтди. Қизини ўқитишга масъул бўлган ўқитувчилар ҳам бир овоздан унинг уйига бормаслигини айтди.\n— Бу аёлнинг руҳий хаста экани, жуда тажовузкор экани кўриниб турибди, — деди кекса ва тажрибали ўқитувчилар. — Уни холис психиатр иштирокида тиббий кўрикдан ўтказиш шарт. Бунақа тажовузкор аёлни нафақат дарс бериш, балки оналик ҳуқуқидан ҳам маҳрум этиб, фарзандини ундан ҳимоя қилиш керак.\nМен муаллимлар ошириб юбораётгандир, дедим ва бир неча ўқитувчилар билан бирга у яшайдиган уйга бордим. Маҳалла фаоли ва қўшнилари билан унинг эшигини тақиллатдим.\n— Кимсан? Ким сени ёллаган? Бор, тошингни тер! Авлиё бўлсанг ҳам уйга киритмайман!\nБиринчи эшитганим шу сўзлар бўлди. Ўзимни таништиргач, эшикни очди. Аммо бирдан директор ва бошқа ўқитувчиларга ташланди. Уларни ҳақорат қилиб, икки ўқитувчининг юзига бир шаппатдан урди.\nБир илож қилиб, ичкари кирдик.\n— Сизни ҳам ўша юбордими?\nМен «ўша»нинг кимлигига қизиқдим. Хуллас, Насиба билан суҳбатимиз қовушмади. Унинг эшитиш қобилияти мутлақо йўқ эди. Унда тўхтовсиз гапириш, гапирганда ҳам баланд овозда, эркаклар ҳам айтишга уяладиган сўзларни, қилиқларни ишлатиб (қўлини кўрсатиб) гапириш, шанғиллаш қобилияти бор эди.\n— Ким бўлсанг бўл, қаерга борсанг бор, нима деб ёзсанг ёз! Сенларни бир тийинга олмайман! Боламни ўзим ўқитаман! Менга тўланмай, йиғилиб қолган юз миллион сўм маошимни ундираман! Директорни ишдан олдираман! Шунгача ишим суд билан битган, мактабини ҳам, маҳалласини ҳам, ҳаммасини судга бераман! Ҳаммасини қаматаман! Судлар мен томонда! Сенга жавоб беришга мажбур эмасман, уйимни бўшатиб қўй!\nМен ана шундан кейин у ўсган маҳаллага, ўқиган, ишлаган, яшаган жойга бордим. Бирор жойда у ҳақида бир оғиз илиқ сўз эшитмадим. Қайтанга ёлғончилигига, қалбаки ишига гувоҳ бўлдим. Меҳнат дафтарчасида Пахтачи туманидаги 43-мактабда уч йил ишлагани ёзилган бўлса-да, аслида у мактабда бир кун ҳам ишламагани ошкор бўлди.\n— Мени ҳам «шантаж» қилиб, меҳнат дафтарчасига сиртқи ўқишга кириши учун уч йил сохта стаж ёздириб олувди, — деди мактабнинг ўша вақтдаги директори Боймурод Эшмуродов. (У ҳам энди бу «иши» учун жавоб беради!)\nНавоийдаги махсус боғчада ҳақиқатан ҳам икки йилдан ошиқроқ вақт ярим ставка тарбиячи бўлиб ишлаган, аммо у ерда ҳам роса ҳунар кўрсатган экан.\nБу можарога Самарқанд вилоят халқ таълими бошқармаси масъул ходимларининг муносабати билан қизиқдим. Уларнинг сўзларини батафсил келтирмайман, аммо барчаси Н.Худойқуловага жуда ёмон тавсифнома бериб, суд қарори нотўғри эканини айтди. Суддан қўрқиб, 48-мактаб директорига ноқонуний тарзда Н.Худойқуловани иш билан таъминлашни буюрганларини таъкидлашди.\n— Аслида, бу аёлни таълим соҳасига яқинлаштирмаслик керак, — деди Самарқанд шаҳар ХТБ мудири вазифасини бажарувчи Рўзимурод Маҳмудов. — Аммо у ХТБга келиб жанжал қилишидан, бизни ҳам уриши ёки шаънимизга ёмон туҳмат қилишидан қўрқамиз.\n— Суд дипломи ҳеч қандай педагогик фаолият кўрсатиш ҳуқуқини бермайдиган одамни ишга тиклаш ҳақида қарор чиқарса чиқарибди, аммо унга ойлик тўланса, суд эмас, бошқа идора директорнинг ишини текшириб, унга жиноий иш очади. Чунки, Худойқуловага юқори синфларда дарс ўтди, деб ойлик тўлаш — молиявий жиноят. Фуқаролик суди Худойқуловани хурсанд қиламан, деб мактаб директорини молиявий жиноятга етаклаяпти, — деди ХТБнинг молия-назорат бўлими бошлиғи Ҳусниддин Мустафоев.\nШаҳар ХТБ ҳуқуқшуноси Олим Абдусамиев суд қарори ҳақида шундай деди:\n— Суд Худойқулова ҳақида биздан хулоса олиши керак бўлса-да, фикримизга қулоқ ҳам солмади. Фақат унинг манфаати ҳимоя қилинди. Мактаб, таълим соҳаси, ёш авлод келажаги, мактабда бу аёлнинг соғлом муҳитни бузаётгани ҳақида ўйламади ҳам, эшитмади ҳам.\n— Кимнидир ишга олиш, дарс соатларини тақсимлаш каби ишларда мактабга ташқаридан тазйиқ ўтказилиши мумкин эмас, — деди вилоят ХТБ бошлиғи ўринбосари Улуғбек Мамарасулов. — Қандай ташкилот бўлмасин, юқори идораларнинг талаби қонунга зид бўлса, мактаб раҳбариятининг бу талабни бажармасликка ҳақи бор.\nМен 48-мактаб директори Худойқулова билан тузилган меҳнат шартномасини ҳақли равишда бекор қилган, деб ҳисоблайман. Суднинг Худойқуловани ишга тиклаш тўғрисидаги қарори Ўзбекистоннинг барча қонунларига зид.\nҲа, айтганча, Самарқандда судьялар кимнинг манфаатини ҳимоя қилаётганини англаб етгандирсиз?\nАммо нега? Нима учун? Ниманинг эвазига? Ёки ҳалиги гап қуруқ пўписа эмасмиди?\nМуаллиф, 48-мактаб жамоаси, Самарқанд вилоят ХТБ раҳбарлари Ўзбекистон Олий Судидан ушбу мақолани ва журналистик суриштирув натижалари акс этган ҳужжатли фильмни ФИБ Самарқанд вилоят суди қарори устидан киритилган раддия, яъни протест деб қабул қилишини, Н.Худойқуловага оид ишни адолат билан кўриб, холис қарор чиқаришни талаб қилади. Агар вилоят суди қарори ўз кучида қолдириладиган бўлса, “Насиба Худойқулова вилоят судяларининг фарзандларига ҳафтасига бир марта таълим-тарбия берсин”, деган қўшимча банд киритилишини сўрайди.\nЖурналистик суриштирув асосида суратга олинган ҳужжатли фильм бу ерда.


Биржада ўтган ҳафтадаги савдолар натижалари (17-23 декабрь) | Новости | UZEX.uz\n2020 йил 3-август 20:05 (GMT+5)\nБиржада ўтган ҳафтадаги савдолар натижалари (17-23 декабрь) | Новости\nКўриб чиқилаётган даврда биржа савдоларининг ҳажми 686,3 млрд сўмдан 656,9 млрд сўмга тушди. Сотувлар бўйича биринчи ўринни кимё маҳсулотлари 18,0 % билан эгаллаб турибди. Иккинчи ўринда қурилиш материаллари жойлашган бўлиб, биржа бозорининг 16,3 % ни эгаллади. Кейинги ўринлардан чорвачилик учун ем 14,8 % улуш билан, нефть маҳсулотлари 11,9 % улуш билан жойлашди.\nВалюта савдо майдончаси орқали 56,0 минг АҚШ доллардан зиёдга тенг биргина товар сотилди. Полиэтиленнинг плёнкали маркаси сотилган.\nКўргазма-ярмарка савдолар ҳажми ўтган ҳафтадаги кўрсаткичга нисбатан 0,1 %га қисқарди ва 22,9 миллиард сўмни ташкил қилди. Кичик бизнес субъектлари томонидан амалга оширилган харидлар 11,0 миллиард сўмни ёки 48,1 %ни ташкил қилди.\nИмзоланган келишувларнинг ҳажми бўйича биринчи ўринни Тошкент филиали 12,9 миллиард сўмлик келишувлар билан банд этди. Андижон филиали 4,4 миллиард сўмга тенг келишувлар имзолаб, иккинчи ўринни, Бухоро филиали 2,4 миллиард сўмга тенг келишувлар имзолаб, учинчи ўринни эгаллади.\nСотилган товарлар тузилмасига кўра, етакчи қаторларни кимё маҳсулотлари банд этди. Бундай маҳсулотлар 14,1 миллиард сўмга тенг миқдорда сотилди. Кейинги ўринлардан қора ва рангли металлар (3,4 миллиард сўм), эҳтиёт қисмлар жой олди.\nЎтган ҳафта мобайнида онлайн аукцион орқали 813 та автомобиль рақамлари сотилди. Сотилган давлат рақам белгиларининг умумий суммаси деярли 5,2 миллиард сўмни ташкил қилди. Бу эса ўтган ҳафтадаги натижадан 67,7 % га ошганлигини кўрсатди.\nРақобатли савдолар натижасида битимларнинг қарийб 24% биринчи тоифадаги авторақамларга, 47% иккинчи ва 29% учинчи тоифа авторақамларга тегишли.\nХаридорлар таркибида етакчиликни Тошкент ва Тошкент вилояти авто ҳаваскорлари эгаллади ва уларнинг тузилган битимлар сонидаги улуши 39% га тенг. Кейинги ўринда Наманган вилоятининг авто ҳаваскорлари 9% улуш билан жойлашди. Учинчи ўрин Самарқанд ва Бухоро вилоятларининг авто ҳаваскорларига тегишли бўлиб, ҳар бирининг улуши 8% ни ташкил қилади. Бошқа ҳудудларнинг улуши 36% га тенг.\nЭлектрон давлат харидлари тизимида 106,7 миллиард сўмдан ортиқ қийматга тенг битимлар тузилди. Бу эса ўтган ҳафтадаги натижадан 1,5 % га ортиқ эканлигини кўрсатди.\nЎтган ҳафта мобайнида бюджет буюртмачилари томонидан умумий қиймати 66,7 миллиард сўмдан ортиқ битимлар тузилган бўлса, корпоратив буюртмачилар томонидан 40,0 миллиард сўмдан зиёдга тенг шартнома электрон тарзда имзоланди.\nШу жумладан, электрон дўконда тузилган битимларнинг умумий қиймати 24,4 миллиард сўмдан ортиқни, электрон аукционда тузилган битимлар қиймати 82,3 миллиард сўмдан ортиқни ташкил этди.


Реамокс – medu.uz – Дорилар ҳақида маълумотлар ўзбек тилида\nHome Йўриқномалар Реамокс\nПрепаратнинг савдо номи: Реамокс\nЧиқарилиш шакли: Суспензия тайёрлаш учун кукун 125 мг/5 мл. 17,5 г дан пластмасса флаконларда дозаловчи қошиқчаси билан.\nАмоксициллин – яримсинтетик пенициллинлар гуруҳига мансуб кенг таъсир доирасига эга, кислотага чидамли бактерицид антибиотикдир. Streptococcus pyogenes, Streptococcus pneumoniae, Clostridium tetani, Clostridium welchii, Neisseria gonorrhoeae, Neisseriа meningitidis, Streptococcus aureus (бета-лактамазаларни ишлаб чиқармайдиганлари), Bacillius anthracis, Listeria monocytogenes, Helicobacter pylori каби граммусбат ва грамманфий микроорганизмларга нисбатан фаол. Enterococcus faecalis, Escherichia coli, Proteus mirablis, Salmonella typhi, Shigella sonnei, Vibrio cholerae ларга нисбатан камроқ фаол.\nБета-лактамазаларни ишлаб чиқарувчи микроорганизмлар, Pseudomonas spp., индол-мусбат Proteus spp., Serratia spp., Enterobacter spp. ларга нисбатан фаол эмас.\nМетронидазол билан мажмуада Helicobacter pylori га нисбатан фаолликни намоён этади.\nИчга қабул қилинганидан кейин амоксициллин тез ва деярли тўлиқ (тахминан 93%) сўрилади, кислотага чидамли. Овқат қабул қилиш препаратнинг сўрилишига деярли таъсир қилмайди. Фаол модданинг плазмадаги максимал концентрацияси 1-2 соатдан кейин кузатилади. 500 мг амоксициллин ичга қабул қилинганидан кейин, фаол модданинг 5 мкг/мл ни ташкил қилувчи максимал концентрацияси қон плазмасида 2 соатдан кейин аниқланади. Препаратнинг дозаси 2 марта оширилганда ёки камайтирилганда қон плазмасидаги максимал концентрацияси ҳам 2 марта ўзгаради.\nАмоксициллиннинг тахминан 20% плазма оқсиллари билан боғланади. Амоксициллин шиллиқ қаватларга, суяк тўқимасига, кўз ички суюқлигига ва балғамга терапевтик жиҳатдан самарали концентрацияларда киради. Амоксициллиннинг ўт-сафродаги концентрацияси унинг плазмадаги концентрациясидан 2-4 марта ортиқ. Амниотик суюқликда ва киндик томирларидаги амоксициллиннинг концентрацияси ҳомиладор аёлнинг қон плазмасидаги даражасининг 25-30% ни ташкил қилади. Амоксициллин гематоэнцефалик тўсиқдан ёмон ўтади; бироқ мия қобиқларини яллиғланишида орқа мия суюқлигидаги концентрацияси қон плазмасидаги концентрациясининг тахминан 20% ни ташкил қилади.\nАмоксициллин жигарда қисман метаболизмга учрайди, унинг кўпчилик метаболитлари микробиологик фаолликка эга эмас.\nАмоксициллиннинг ичга қабул қилинган дозасини тахминан 60% ўзгармаган ҳолда буйраклар орқали (тахминан 80% найчалар экскрецияси йўли билан, 20% эса – калава фильтрацияси ёрдамида) чиқарилади. Буйраклар фаолиятини бузилиши бўлмаганида амоксициллиннинг ярим чиқарилиш даври 1-1,5 соатни ташкил қилади. Чала туғилган, янги туғилган чақалоқларда ва 6 ойликдан кичик болаларда – 3-4 соатни ташкил қилади.\nАлоҳида клиник ҳоллардаги фармакокинетикаси\nЖигар фаолиятини бузилишларида амоксициллиннинг ярим чиқарилиш даври ўзгармайди.\nБуйраклар фаолиятини бузилишида (креатинин клиренси ≤15 мл/мин) амоксициллиннинг ярим чиқарилиш даври ошиши мумкин ва анурияда 8,5 соатга етади.\nсийдик-жинсий тизими аъзоларининг инфекциялари;\nмеъда-ичак йўллари (МИЙ) аъзоларининг инфекциялари;\nтери ва юмшоқ тўқималарнинг инфекцияларида;\nМетронидазол билан бирга – зўрайиш босқичидаги сурункали гастрит, зўрайиш босқичидаги меъда ва 12 бармоқ ичак яра касаллиги.\nАмоксициллиннинг кукунидан суспензия тайёрланади. Бунинг учун флакондаги кукун аввал силкитилади, сўнгра қайнатиб, хона ҳароратигача совутилган ичимлик суви “100 мл” белгигача қўшилади ва жадал чайқатилади. Шундан сўнг ҳосил бўлган кўпик чўкмага тушгунича қўшимча суспензия ҳажмини 100 мл гача етказиш ва яхшилаб чайқатиш керак. Суспензия ишлатишга тайёр.\nҲар ишлатишдан олдин флакон жадал чайқатилади ва кўпик чўкмага тушгунича қолдирилади.\nДозалаш тартиби микроорганизмларнинг сезгирлиги ва инфекцион жараённи жойлашувига қараб, шахсий равишда белгиланади.\nИчга. Катталарга ўртача суткада 1,5-2 г дан буюрилади. Зарурати бўлганида препаратнинг дозаси суткада 3 г гача оширилиши мумкин.\nКатталарга меъда-ичак йўлларининг (паратифлар, қорин тифи) ва ўт-сафро йўлларининг ўткир инфекцион касалликларида, шунингдек гинекологик инфекцион касалликларда 1,5-2 г дан суткада 3 марта ёки 1-1,5 г дан суткада 4 марта буюрилади.\nКатталарга лептоспирозда 500-750 мг дан суткада 4 марта 6-12 кун давомида буюрилади.\nСалмонелла ташувчанликда катталарга 1,5-2 г дан суткада 3 марта 2-4 ҳафта давомида буюрилади.\nКичик жарроҳлик аралашувларида, эндокардитни олдини олиш учун катталарга муолажани ўтказишдан 1 соат олдин 3-4 г дан юборилади. Зарурати бўлганида такрорий доза 8-9 соатдан кейин буюрилади.\nБолаларда препаратнинг дозасини икки мартага камайтириш керак. Даволашни касаллик симптомлари йўқолганидан кейин яна 2-5 кун давомида давом эттириш лозим. Стрептококкли инфекцияларининг асоратларини олдини олиш учун камида 10 кун даволаш лозим.\nБуйраклар фаолиятини бузилишлари бўлган беморларда креатинин клиренси (КК) минутига 30 мл дан кам бўлганида препаратнинг дозаси пасайтирилади ва/ёки қабул қилиш орасидаги интервал оширилади. КК минутига 15-40 мл бўлганида препаратни қабул қилиш орасидаги интервал камида 12 соатни ташкил қилиш керак.\nСийдик-жинсий йўлларининг касалликларида дозани тўғрилаш талаб қилинмайди.\nБолаларга препарат суткада 30-60 мг/кг доза ҳисобидан буюрилади. Қабул қилишлар сони суткада 2 марта.\nЁши Суткалик доза\n1 ёш 250 мг\n1-6 ёш 500 мг\n6-10 ёш 750 мг\n10-14 ёш 1 г\n14-18 ёш 1,5 г\nИнфекцион касалликни оғир кечишида болалар учун дозани суткада 100 мг/кг гача ошириш мумкин. Препарат чала туғилган ва янги туғилган чақалоқларга буюрилганда, препаратнинг дозаси камайтирилади ва/ёки қабул қилиш орасидаги интервал оширилади.\nМИЙ томонидан: кам ҳолларда – таъмни ўзгариши, кўнгил айниши, қўсиш, диарея; алоҳида ҳолларда – “жигар” трансаминазалари фаоллигини ўртача ошиши, камдан-кам ҳолларда – сохтамембраноз ва геморрагик колитлар.\nСийдик-чиқариш тизими томонидан: камдан-кам ҳолларда – интерстициал нефритни ривожланиши.\nҚон-яратиш тизими томонидан: кам ҳолларда – агранулоцитоз, нейтропения, тромбоцитопения, гемолитик анемия бўлиши мумкин, аммо улар ҳам камдан-кам ҳолларда кузатилади.\nАллергик реакциялар: тери реакциялари, асосан специфик макулопапулез тошмалар кўринишида; кам ҳолларда – кўп шаклли экссудатив эритема (Стивенс-Джонсон синдроми); алоҳида ҳолларда – анафилактик шок, ангионевротик шиш кузатилади.\nПрепаратга ва бошқа бета-лактам антибиотикларига, цефалоспоринларга юқори сезувчанлик.\nКсенобиотикларга поливалент ўта юқори сезувчанлик, инфекцион мононуклеоз, лимфолейкоз, бронхиал астма, пичан иситмаси, аллергик диатез, анамнездаги МИЙ касалликлари (айниқса антибиотикларни қўлланилиши билан боғлиқ колит), буйрак етишмовчилиги, ҳомиладорлик, лактация даври.\nМетронидазол билан бирга қўлланганда – нерв тизими касалликлари, нитроимидазол ҳосилаларига юқори сезувчанлик.\nПробеницид, фенилбутазон, оксифенбутазон, камроқ даражада – ацетилсалицил кислотаси ва сульфинпиразон пенициллин қатори препаратларининг найчалар секрециясини тормозлайди, бу амоксициллиннинг ярим чиқарилиш даврини ва қон плазмасидаги концентрациясини ошишига олиб келади. Бактерицид антибиотиклар (шу жумладан аминогликозидлар, цефалоспоринлар, ванкомицин, рифампицин) бир вақтда қабул қилинганида синергик таъсир кўрсатади; айрим бактериостатик препаратлар (масалан, хлорамфеникол, сульфаниламидлар) билан бирга қабул қилинганида антагонизм бўлиши мумкин. Эстроген сақловчи контрацептивлар билан бирга қабул қилиш, уларнинг самарадорлигини пасайишига ва қон кетишларни (“шиддатли” қон кетишлари) ривожланиши хавфини ошишига олиб келиши мумкин. Аллопуринол билан бир вақтда буюриш, аллопуринолни ампициллин билан бирга қўллашдан фарқли равишда тери реакцияларининг тез-тезлигини оширмайди.\nАнамнезда эритродермияни бўлиши амоксициллинни қўллашга қарши кўрсатма ҳисобланмайди.\nПенициллин қатори препаратлари ва цефалоспоринлар билан қарама-қарши чидамлилик ёки ўта юқори сезувчанлик бўлиши мумкин.\nБошқа пенициллин қатори препаратларини қўллаганда бўлгани каби, суперинфекция ривожланиши мумкин.\nСохтамембраноз колитга хос бўлган оғир диареяни пайдо бўлиши, препаратни бекор қилиш учун кўрсатмадир.\nИнфекцион мононуклеоз ва лимфолейкози бўлган беморларга препаратни эҳтиёткорлик билан буюриш лозим, чунки ноаллергик генезга эга экзантемани пайдо бўлиш эҳтимоли юқоридир.\nҲомиладорлик ва лактация даврида препаратни, агарда препаратни қўллашдан кутилаётган ижобий натижа, ножўя таъсирларининг ривожланиш хавфидан юқори бўлгандагина буюриш мумкин. Амоксициллин оз миқдорда кўкрак сути билан чиқарилади, бу болада сенсибилизация кўринишларини ривожланишига олиб келиши мумкин.\nСимптомлари: МИЙ фаолиятини бузилиши – кўнгил айниши, қусиш, диарея; диареянинг оқибатида сув-электролит баланси бузилиши мумкин.\nДаволаш: меъдани ювиш, фаоллаштирилган кўмир, тузли сурги воситалари буюрилади; сув-электролит балансини тиклаш учун чоралар кўрилади.


08:06 / 27.06.2020 2220 pdf Ўқиш режими + -\nМарвазийдан ривоят қилинади: «Солиҳ зотлардан бири бўлмиш Абу Абдуллоҳнинг ҳузурига Иброҳим Ҳасрийни олиб кирдим. У Абу Абдуллоҳга: «Онам сизни тушларида кўрибдилар. Сиз ҳақингизда бир қанча яхши гапларни айтиб, жаннатни ҳам зикр қилиб ўтдилар», деди. Абу Абдуллоҳ шундай деди: «Эй дўстим, Саҳл ибн Саломага ҳам одамлар шундай гапларни айтаверганидан фитналаниб, охир-оқибатда қон тўкилишигача етиб борди. Туш мўминни хурсанд қилса қилсин, лекин уни алдаб қўймасин».\n13:00 / 26.06.2020 1557\n17:05 / 27.06.2020 1152\n2303 13:00 / 06.10.2020\n1645 07:30 / 08.04.2019\n4370 08:00 / 16.11.2018\n1089 08:00 / 05.12.2020\n1 09:02 / 03 май\n1 04:01 / 03 май


Ўзбекистонда мансабнинг нархи борми?\n26 феврал 2021, Тошкент вақти: 06:51\nТўлқин Ўзбекистонда мансаблар сотилиши, ҳатто ҳар бир мансабнинг баҳоси ҳам мавжудлиги ҳақида кўп гапирилади. Усмон Ҳақназаров имзоси билан Интернетда бир неча шов-шувли мақола эълон қилган шахс ҳам шу мавзуга тўхталибб, баъзи мансабларнинг неча пул туришини аниқ рақамларда кўрсатиб ўтган эди.\nАфсуски, Ўзбекистонда мансаб сотилиши билан боғлиқ иддаолар юзасидан расмий идораларнинг жавобини олиб бўлмади. Бироқ кузатувчилар ва аҳоли вакиллари бу ҳақда гапиришга ҳар доим тайёр.\nСиёсатшунос Тошпўлат Йўлдошевнинг таъкидлашича, у Ўзбекистондаги коррупция масаласини чуқур ўрганган. Шунинг учун бу ҳақда маълум ҳужжатлар тўплаган. Ўрганишлар чоғида жуда кўп мансаблар сотилиши маълум бўлган.\nТ.Йўлдошевнинг айтишича, илгари Миллий хавфсизлик хизмати, ички ишлар ва прокуратура органлари жуда тоза ҳисобланиларди. Бироқ айни пайтда бу ерда ишловчиларнинг баъзилари мансабга эришиш учун неча пул бергани тўғрисида тор доираларда қўрқмай айтадиган бўлган.\n“Озодлик” мухбири ўз исмини ошкор этишни истамаган, ўзини ҳуқуқ-тартибот органларидан бирининг коррупцияга қарши кураш бўлимида ишлаганини маълум қилган шахс билан ҳам суҳбатда бўлди.\nУнинг сўзларига қараганда, Ўзбекистонда пулга сотилмаётган мансаб деярли йўқ. Бунда мансаб харидорининг билими, ишни билиши ҳисобга олинмайди. Ҳуқуқ-тартибот органларига коррупция ҳолатлари юзасидан жуда кўп нарса маълум. Лекин улар тўплаган маълумотларни керакли жойларга берса-да, ҳеч қандай чора кўрилаётгани йўқ.\n“Мансабларнинг аниқ нархлари мавжудлиги ҳақидаги гап-сўзларда ҳақиқат бор. Масалан, туман ҳокимлиги 400 минг доллар атрофида туради. Бу ўртадаги шахсларга бериладиган пулдан ташқари”, - деди суҳбатдош.\nСуҳбатдошнинг таъкидлашича, ҳуқуқ-тартибот органларида коррупция жуда кучли. Чунки уларнинг маоши оз, ўзлари эса деярли ҳуқуқсиз. Шунингдек, қуйи тизимларда ҳам порахўрлик авж олган. Масалан, оддий ногиронлик нафақасига чиқиш учун ҳам пул бериш керак.\nСиёсатшунос Т.Йўлдошевнинг фикрича, коррупциянинг олдини олиш учун, аввало, ошкоралик бўлиши лозим. Молия тизими, иқтисод ва бошқа соҳалар очиқ иш юритиши керак. Матбуот эркинлиги таъминланиши зарур. Жамиятнинг ўзи бу иллатга қарши курашиши талаб этилади. Ўшандагина коррупцияни камайтириш мумкин.


БОШҚАРМА БОШЛИҒИ ТИЗИМДАГИ ЁШЛАР БИЛАН МУЛОҚОТ ҚИЛДИ - AUZ.UZ\nСАЙЛОВЧИ ТАНИМАГАН ДЕПУТАТ ЁҲУД СИЗ ЎЗ ДЕПУТАТИНГИЗНИ ТАНИЙСИЗМИ?\nБОШҚАРМА БОШЛИҒИ ТИЗИМДАГИ ЁШЛАР БИЛАН МУЛОҚОТ ҚИЛДИ\nАндижон вилояти давлат солиқ бошқармаси бошлиғи Зуфар Юлдашев тизимда меҳнат қилаётган ёш ходимлар билан учрашди.\nТадбирда Президентимизнинг 2019 йил 27 декабрь куни Муҳаммад ал-Хоразмий номидаги умумтаълим мактабида ёшлар билан ўтказган учрашувида белгилаб берилган вазифалар асосида ёшлар фикрлари тингланди, уларнинг ташаббус, таклиф ҳамда муаммолари ўрганилди.\nЁш ходимлар ўзларининг меҳнат фаолиятида учраётган муаммолар, келгусида иш самарадорлигини янада ошириш, ёшлар ўртасида маданият ва спортни оммалаштириш, ёшлар маънавиятини юксалтириш, улар ўртасида китобхонликни тарғиб қилиш юзасидан фикр ва мулоҳазаларини баён қилдилар.\nМаълумот ўрнида қайд этиш жоизки, бугунги кунда Андижон вилояти давлат солиқ хизмати идораларида жами 773 нафар ходим хизмат қилмоқда. Улардан 265 нафарини ёшлар ташкил этади.\n-Бугунги учрашувда жамоамиз ёшлари орасида етакчи бўлиб сайландим, - дейди Марҳамат тумани давлат солиқ инспекцияси инспектори Зарина Маҳмудова. – Бу менга катта масъулият юклайди. Тенгдошларим билан бир куч бўлиб, давлатимиз раҳбарининг ишончини оқлаб, солиқ ислоҳотларини амалга оширишда астойдил меҳнат қиламиз.\nДўстона мулоқот тарзида ўтган учрашувда бошқарма бошлиғи йигит-қизларнинг билдирган 10 дан ортиқ таклиф-истакларини амалга ошириш бўйича зарур чоралар кўрилишини таъкидлади.


Яшириниб юрган йигит ҳуқуқ-тартибот ходимлари томонидан ушланди.\nУзоқ суриштирувлардан сўнг, у ўз айбини тан олди. Қилганлари учун узр сўради. Аммо пушаймонликнинг ўзи етарлими? Бу унга ишонган ота-онаси, жамият юзига оёқ қўйиш, ишончини суистеъмол қилиш эмасми?\nЎзбекистон Республикаси Жиноят кодексининг 169-моддаси 2- ва 3-қисми билан жавобгарликка тортилган Л. Абдуллаев қилган хатоси кечирилишидан умидини узганди. Аммо юртимизда ёшлар, ўз йўлини тополмаётган, ёрдамга муҳтож йигит-қизлар давлатимиз томонидан мунтазам қўллаб-қувватланмоқда. Фақатгина ёшлар буни тўғри англаши, ҳис қилиши, хато йўлдан қайтиб, берилган имкониятлардан оқилона фойдаланиши қолган, холос.\nЛ. Абдуллаев ҳам Ўзбекистон ёшлар иттифоқи ҳудудий кенгаши томонидан бир йиллик кафолат билан суд залидан озод қилиниб, фойдали меҳнатга жалб этилди.


36840 Ўқиш режими + -\nИлм аҳллари билан бўлган учрашувлардан сўнг улар билан биргаликда Туркиянинг Истанбул шаҳрини томоша қилдик. Биласизми, Истанбул шаҳрида масжидлар жуда кўп. Азонлар саси қулоғингиз остида жаранглайверади. Илоҳий нидоларга тўлган бу шаҳарнинг Айюб ва Фотиҳ туманларида эса ҳар қадамда тарихий масжидлар кўзга ташланади.\nДастлаб Айюб Султон зиёратгоҳини зиёрат қилдик.\nМаълумотларга кўра, Истанбул шаҳрида саҳобаларга оид 29 та зиёратгоҳ бор экан. Уларнинг икки нафарининг ҳақиқий қабри шу ерда жойлашган бўлиб, қолганлари шу ерга қўйилгани аниқ эмас.\nПайғамбаримиз соллаллоҳу алайҳи васаллам: «Константинополь албатта ишғол қилинади, уни ишғол қилган саркарда нақадар бахтиёр, уни ишғол қилган қўшин нақадар бахтлидир”, деб марҳамат қилганлар.\nМусулмонлар Константинополни (Истанбулни) фатҳ этиш мақсадида илк марта милодий 668 йили келганлар. Бу қўшин таркибида 63 нафар саҳоба бўлган экан. Улар орасида Абу Айюб ал-Ансорий, Абу Шайба ал-Худрий, Фазола ибн Убайд ал-Ансорий, Абдуллоҳ ибн Аббос, Абдуллоҳ ибн Умар, Абдуллоҳ ибн Зубайр розияллоҳу анҳум каби машҳур саҳобалар ҳам бор бўлган.\nБу жангда саҳобалардан Абу Айюб ал-Ансорий ва Абу Шайба ал-Ҳудрий шаҳид бўлганлар. Абу Айюб Ансорийнинг васиятига кўра, у Константинополь деворлари остига дафн этилган. У зотнинг қабри бугунги Истанбулнинг қоқ марказида. Бу зиёратгоҳ “Айюб Султон ота” деб аталади. Айюб Султон масжиди Истанбул фатҳидан сўнг 1558 йилда қурилган илк катта жоме масжид саналади.\nЗиёратгоҳга кириб Қуръони карим тиловат қилиб, хайрли дуолар қилдик. Зиёратгоҳдан чиқарканман, Пайғамбаримиз соллаллоҳу алайҳи васалламнинг: « ...уни ишғол қилган саркарда нақадар бахтиёр, уни ишғол қилган қўшин нақадар бахтлидир”, деган марҳаматлари ёдимга тушиб, шундай бахтиёр улуғ саркардани, улуғ саҳобаи киромни зиёрат қилганимдан кўнглим тоғдек кўтарилди.\nАллоҳим, Пайғамбаримиз соллаллоҳу алайҳи васалламга, ул зотнинг аҳлларига ва асҳобларига раҳматингни ёғдир!\n22:15 / 24 август 821\n17:15 / 08.08.2020 760\n13:58 / 14 январь 654\nХориж фуқаролари Умра мақсадида 1 ноябрдан бошлаб Саудия Арабистонига кириши мумкин бўлди. Қирол Абдулазиз номидаги Жидда халқаро аэропорти Ҳаж ва Умра учун давоми...\n13:09 / 22.11.2020 583


Қўлингиздаги романда азму қарорли, эътиқодли, ягона ғояга ишонган ва ҳақиқий раҳнамо атрофида жипслашган кишиларнинг нималарга қодирлиги тўғрисида ҳикоя қилинади. Бирлашган ўзар, бирлашмаган тўзар, деган мақол бежиз айтилмаган. Дарҳақиқат, Ватан, элу юрт озодлиги, тараққиёти ва фаровонлиги миллатнинг бирлигига боғлиқдир. Асар ёшларимизни ватанпарварлик, маънавий-руҳий бирлик руҳида тарбиялашга хизмат қилади.\nМуаллиф: Явуз Баҳодирўғли\nТаржимон: Бобохон Шариф\nНашриёт: «Yangi asr avlodi»\nКўрилган сони: 2333\nсултон салоҳиддин, sulton salohiddin


Buxoro Davlat Univеrsitеti Turizm fakulteti 3-1iqt-17 guruhi talabasi ning “Buxgalteriya hisobi ” fanidan\nHajmi 260.92 Kb.\nBuxoro Davlat Univеrsitеti Turizm fakulteti 3-1IQT-17 guruhi\ntalabasi _________________________ning “Buxgalteriya hisobi ” fanidan\nМАВЗУ: Бухгалтерия баланси .\n1. Бухгалтерия баланси, унинг таркибий тузилиши.\n2. Хўжалик жараёнлари натижасида балансдаги ўзгаришлар.\n1.Бухгалтерия баланси, унинг таркибий тузилиши.\nКорхоналарнинг маълум бир даврга молиявий ҳолати қай даражада эканлигини, улар маблағлари жойлашиши, ишлатилиши қандай олиб борилаётганлигини ва умуман корхона хўжалик фаолиятига баҳо бериш, назорат этиш, текшириб бориш зарур. Бу зарурият корхонанинг бошқарув ходимларига, ҳамда ички ходимларига, юқори ташкилотларига, банк, солиқ инспекциясига, кредиторларга, инвесторларга керакдир. Уларнинг бу масала юзасидан талабини корхонанинг баланси кондиради. Баланс ҳисоботдаги 5 шаклнинг биринчиси бўлиб, ойлик, чораклик, ярим йиллик ва йил охирида бўлиши мумкин.\nДастлабки баланс, ҳисобот баланси, тугатиш баланси каби турлари эса унинг корхона фаолиятини қай ҳолатда тузилаётганлигини билдиради. Дастлабки баланс корхонанинг ташкил топаётган вақтда тузилади. ҳисобот баланси эса, корхона фаолияти давомида тузилади. Ва нихоят тугатиш баланси корхона, ташкилот, муассасани тугатилаётган муддатдаги хўжалик маблағлари ва уларни манбалари қай ҳолатда эканлиги ҳисобот маълумот беради. Балансдаги маълумот қўйидагича йиғилган бўлади. ҳар бир жараён рўй бериши натижасида хўжалик маблағлари ва уларнинг манбалари миқдорий ва таркибий жихатдан ўзгариб боради.\nБу ҳолат дастлабки ҳужжатларда акс эттирилиб, сўнгра бухгалтерияда синтетик ҳисоб юритилади ва счетларда икки ёқламаёзув орқали акс эттирилади. Ой охирида эса хар бир счетлар бўйича қолдиқ суммалар аниқланади. Баъзи счетлар эса бёкитилади. Бу хакда келгуси мавзуларда кенгрок тухталамиз. Счетлардаги охирги қолдиқлардаги маълумотлар бош китобга кучирилади ва балансга ўрнатилган тартибда акс эттириб чикади.\nБаланснинг 2 қисми бўлиб, улар Актив ва Пассивдан иборат. Уларнинг хар иккаласи ҳам ўз моддаларига эга. Актив қисмида 2 бўлим мавжуд:\nУзоқ муддатли активлар:\nасосий воситалар (01), номоддий активлар (04), капитал қўйилмалар (08), молиявий қўйилмалар (06), ўрнатиладиган асбоб-ускуналар (07).\nII. Айланма активлар:\nишлаб чиқариш заҳиралари (10, 11, 15, 16) тугалланмаган ишлаб чиқариш, тайёр маҳсулот, пул маблағлари) дебиторлар.\nБаланснинг пассив қисми ҳам 2 бўлимдан иборат:\nI. Бўлим. Уз маблағларининг манбалари: устав капитали, заҳира капитали, тақсимланмаган фойда, келгуси давр даромадлари ва х.к.\nII. Бўлим. Мажбуриятлар: банкдан олинган кредитлар, банкдан ташқари корхоналардан олинган қарзлар, олинган бунаклар ва кредиторлик мажбуриятлари.\nБалансдаги моддалар бўйича кўрсаткичлар ҳисобот йили бошига ва ҳисобот даври охирига кўрсатилади. Бундай тартиб урнатилишига сабаб, иккала муддатдаги маъулумотларни ўрганиш, солиштириш орқали хўжалик маблағлари ва хўжалик маблағларини ташкил топиш манбаларини ўзгариб бориш ҳисобот хулосага келиш, маълум бир зарур фикрларга келиш мумкин. Хамда уларнинг натижасида оқилона қарорлар қабул қилиш имконияти яратилади.\nКорхоналар баланси ҳисобот бир шакли сифатида ўрнатилган тартиб Ўзбекистон Республикаси Молия вазирлиги ва Давлат Солик инспекциясининг корхоналар чораклик ва йиллик бухгалтерия ҳисоботи шаклларини тузиш бўйича кўрсатмасига асосан андозадаги бланкаларга тузилади. Ундаги кўрсаткичлар умумий бир ўлчов бирлигида, яъни пул кўрсаткичида акс эттирилади.\nБу андозадаги баланс бланкасидаги сатрлар бир нечта бўлиб, моддалари ҳам турличадир. Аммо ундаги моддаларнинг нечтасида кўрсаткичлар акс эттирилиши, корхонанинг халқ хўжалигининг қайси тармоғига қарашлилигига, корхона қайси мулкчилик шаклига асосланганлигига, унинг фаолият микёси қай даражадалиги каби омилларга боғлиқ бўлади.\nБаланснинг аҳамияти шундаки, ундаги маълумотлар асосида корхона фаолияти ўрганилади, тахлил этилади, ички имкониятлар топилади ва умуман корхона бошқаруви учун хизмат қилади. Бундан ташқари иқтисодиётдаги туб ўзгаришлар натижасида вужудга келган турли мулкчилик шароитидаги ташқи фойдаланувчилар (акциядорлар, инвесторлар) учун ҳам корхона ҳисобот маълумотга эга бўлишида катта аҳамият касб этади.\nБаланс иккала қисми жами суммалари тенг бўлиши шарт Бу тенглик активда хўжалик маблағлари пассивда эса шу маблағларнинг манбалари акс эттирилиши билан изоҳланади Баланс сўзи тенглик тарозунинг икки палласи деган маъноларни билдиради.\nКорхона фаолиятини амалга ошириш давомида турли жараёнлар рўй бериб, бу жараёнлар натижасида шу корхонасига тегишли бўлган хўжалик маблағлари ва уларнинг ташкил топиш манбалари таркибий ва миқдорий жихатдан ўзгаради. Балансга таъриф берилганида унинг икки қисми - актив ва пассив томонлари мос равишда хўжалик маблағлари ва хўжалик маблағларини ташкил топиш манбаларини акс эттиради дейилди. Демак, табиийки, хўжалик маблағлари ва улар ташкил топиш манбаларининг хўжалик жараёни натижасида ўзгариши балансда ўзгариш рўй беришига олиб келади. Сабаби ўзгариш натижасида хўжалик маблағининг ўзаро икки тури ёки, маблағ манбалари турларининг икки ёки ундан ортиги ўзгариши ёки ҳам маблағ ва ҳам улар ташкил топиш манбалари бирданига ўзгариши мумкин.\nХўжалик жараёнларининг балансдаги ўзгаришларга таъсирини 4 турга ажратиш мумкин. Қуйида шу хил ўзгаришларга мисол келтирамиз.\nЖараён. Кассадан сафар харажатлари учун ҳисобдор шахсга 5000 сўм берилди. Бу жараён натижасида балансдаги айланма маблағлар бўлимининг пул маблағлари моддасида камайиш рўй берди. Шу бўлимнинг дебиторлар моддасида эса, корхона учун дебитор бўлган ҳисобдор шахснинг ҳисобдорлик суммаси кўпайди. Кўриниб турибдики, бу жараён натижасида баланснинг актив қисмидаги моддаларнинг бирида купайиш, яна бирида эса камайиш рўй беради. Балансдаги бу ўзгариш бир хилдаги ўзгариш бўлиб, уни шартли равишда қўйидагича белгилаймиз:\nЖараён. Ходимларга ҳисобланган иш ҳисоботн даромад солиги ушлаб колиндаи 20.000 сум. Бу жараённинг маъноси цуки, ходимлар билан меҳнат ҳақи юзасидан ҳисоблашиш суммаси камайди. Ушлаб қолинган даромад солиги бюджетга ўтказилиши лозимлиги сасабли, бюджет билан ҳисоблашиш- суммаси кўпайди.\nДемак баланс пассиви бир моддасида купайиш, иккинчи моддасида эса камайиш содир этилди. Шартли равишда эса, бу ўзгариш қўйидагича акс эттирилади:\n3. Жараён.Банкдан қисқа муддатли кредит олинди. 7 000.000 сум. Корхонанинг пул маблағи ҳам кўпайди, банк олидаги кредит юзасидан мажбурияти ҳам кўпайди. Демак, баланс активи моддасида ҳам шу билан бирга пассивининг моддасида ҳам кўрсаткичлар миқдори ошди, яъни\nЖараён. Ходимларга ҳисобланган меҳнат ҳақи ҳисоблов-тўлов ведомости асосида кассадан берилди 50.000 сўм . Бу жараённи тахлил этиб ўргансак, нақд пул миқдори камайганини, ҳамда ходимларга меҳнат ҳақи юзасидан мажбурият ҳам камайганини тушуниб оламиз, демак:\nА - П-\nЮқорида келтирилган жараёнларни жадвалда қўйидагича акс эттириш мумкин.\nҳисобдор шахслар билан ҳисоблашиш\n7 000.000 +\nХодимлар билан меҳнат ҳақи юзасидан ҳисоблашиш\nКелгуси давр даромадлари\nБюджет билан ҳисоблашиш


СТАТИСТИКА: Дунёнинг 1,5 миллиард аҳолиси кашанда — Фарғона шифокори\nСТАТИСТИКА: Дунёнинг 1,5 миллиард аҳолиси кашанда\n31.05.2019 31.05.2019 fsh.uz\nИнсониятнинг замонавий ҳаёт тарзида тамаки чекиш кўпгина сурункали касалликлар, ногиронликни келтириб чиқарувчи, иш қобилиятини пасайтирувчи ва ўлимнинг ёшариб бораётганлигига сабаб бўлувчи хавфли омиллардан ҳисобланади.\nЖаҳон соғлиқни сақлаш ташкилоти маълумотига кўра, “пассив наркотик”–тамаки чекиш инсон организимида юрак-қон томир, асаб, ўпка ва бошқа аъзолари билан боғлиқ бўлган 25 га яқин ҳасталикларни келтириб чиқаради. Айни пайтда дунёнинг 1,5 миллиард аҳолисини ўз домига тортган ушбу зарарли одат йилдан-йилга “ёшариб” бормоқда. Инсонларнинг ривожланган давлатларда 18 ёшдан, ривожланаётган давлатларда 15, қолоқ давлатларда эса ҳатто 13 ёшдан бошлаб чекишга ружу қўяётгани ачинарли ҳолат ҳисобланмоқда.\nКашандаликка қарши курашиш йўлида 1988 йил Бутунжаҳон соғлиқни сақлаш ташкилоти Бош ассамблеяси томонидан қабул қилинган резолюцияга кўра, 31 май санаси “Бутунжаҳон чекишга қарши курашиш куни” деб эълон қилинди.\nҲар йили ушбу сана муносабати билан ташкилотга аъзо давлатларда маълум мавзу асосида турли тадбирлар ташкил этилади.\nСананинг бу йилги тантаналари “Тамаки ва ўпка соғлиги” мавзусида ўтказилади.\nКоронавирус қайси мамлакатларга етиб бормади?\nМарт охирига келиб COVID-19 коронавируси дунёнинг аксарият мамлакатларини қамраб олган бўлса-да, сайёрамизда коронавирус етиб бормаган мамлакатлар ҳам бор. Фото: 24 Канал 30 март ҳолатига дунёнинг 27 мамлакатида ҳозирча ...\nКола фойдали. Лекин…\nЗангни йўқотиш Металлдан ишланган ҳар қандай буюмнинг бирламчи душмани бўлган зангни кетказишда кола таркибидаги фосфор кислотаси қўл келади. Бунинг учун занглаган буюмни (отвертка, мих, қошиқ, санчқи) кола солинган идишга бир кечага ...\nБачадон бўйни саратони қаердан пайдо бўляпти?\nКейинги 10 йил мобайнида Россияда бачадон бўйни саратонидан оғриган аёллар йигирма беш фоизга етди. Фото: snob.ru Роспотребнадзор эпидемиология илмий-текшириш институтининг молекуляр диагностика маркази мутахассиси Ольга Шипулина саратон хасталигининг ...\nИнсон 150 йил яшаши мумкинми?\nАнглиялик доктор Алекс Жаворонков бу саволга “ҳа” деб жавоб бермоқда. Илм-фаннинг шарофати билан инсон 150 йилгача яшай олишини таъкидлаётган мутахассис буни ўз мисолида исботламоқчи.\nБуйракка талофат етаказувчи одатлар\nБуйрагимиз жуда ажойиб орган. У гормонлар ишлаб чиқаради, қонни фильтрлайди, минералларни қабул қилади, пешоб ишлаб чиқаради ва соғлом кислотали ишқорли балансни ушлаб туради.\nТалабаларни ҳайратга солган профессор\nФото: pravmir.ru Профессор талабаларига психология дарсини ўтаркан, бир касалнинг касаллик тарихини айтиб берди: “Касал на гапиради, на айтганингизни англайди. Баъзан соатлаб тушунарсиз сўзлар айтади. Вақт ва макон ҳақида ...\nТелефон ихтирочиси – шифокор\nИнсоният тарихида телефонни илк марта асли шотландиялик Америка фуқароси Александр Белл (1847-1922) ихтиро қилган. Беллнинг касби-шифокорлик. У энг аввало, кар ва забонсиз одамларнинг ўзаро суҳбатлашувини, мулоқотга киришувини таъминлайдиган кўникмаларни шакллантирган. ...\nДунёда COVID-19 билан касалланиб, уни енгган ва енгилган футболчилар\nДунёни ваҳимага солган коронавирус йирик спорт мусобақалари саналарини ҳам издан чиқарди. Чемпионлар лигаси, Европа лигаси, Токиодаги олимпия ўйинлари ва бошқа бир қатор чемпионатлар бекор қилинди. Шунингдек спортчилар орасида ҳам коронавирусдан ...\nИчкиликбозлик ва алкоголизмнинг фарқи нимада?\nИнсон ДНКсида кишининг ичкиликка ружу қўйиши ва алкоголизмнинг ривожланишига жавоб берувчи бошқа-бошқа ген комбинациялари мавжуд. Гарчи сурункали ичкиликбозлик қарамликнинг шаклланиши учун «замин яратсада», айрим генетик хусусиятлар бундай бўлишига йўл қўймаслиги ...\nЖониворлар боқиладиган уйда ўсган болаларда аллергик касалликларга чалиниш хавфи кам бўлади\nШвециядаги "Gothenburg" университети тадқиқотчилари уй ҳайвонлари боқиладиган хонадонлардаги болаларнинг аллергия ва бошқа касалликларга чалиниш эҳтимоли камайишини аниқладилар. Фото: БэбиБлог Тадқиқотчилар гуруҳининг "PLOS ONE" сайтида нашр этилган мақоласида болалар саломатлиги, ...\nОлимлар ОИВга қарши курашишнинг янги усулини топди\nФранциянинг Пастер институти олимлари метаболик фаолликни тўхтатиш хусусиятига эга ингибиторлар ёрдамида ОИВ (инсонда орттирилган имунодефицит вируси) билан зарарланган ҳужайраларни йўқ қилиш усулини аниқлади, дейилади "РИА Новости" хабарида. ...\nБугун халқаро стоматологлар куни\n9 февраль – Халқаро стоматологлар куни 9 февраль куни Халқаро стоматологлар куни нишонланади. Байрам йилдан йилга оммавийлашиб бормоқда. Фото: "Yandex" “Стоматолог” - мутахассислиги жуда қадимийдир. Биринчи бормашина прототипига 9 минг йил бўлди. АҚШ ва Франция олимлари ана ...\nҚачон қайси касалликлардан сақланиш керак?\nКўпчилик энг хавфли ёш кексалик деб ўйлайди: одамда ҳар хил касалликлар келиб чиқаверади. Аслида шундайми? Аслида ёшга оид жадал ўзгаришлар 30 — 40 ёшларда бошланади. Аксарият вазиятларда айнан шу даврда сурункали дардлар ...\nЖаҳон соғлиқни сақлаш ташкилоти 2019 йил учун «қора рўйхат» тузди\nЖаҳон соғлиқни сақлаш ташкилоти (ЖССТ) 2019 йилдаги энг катта хавфларни эълон қилди. «Қора рўйхат»га 10 та хавф киритилган. Глобал грипп пандемияси — энг асосий хавфлардан бири, биз унинг қачон содир бўлишини ва қанчалик ...\nҚозоғистонда илк марта сунъий йўл билан туғилган қиз она бўлди\nҚозоғистонда илк марта сунъий уруғлантириш (ЭКО) орқали туғилган қиз энди ўзи она бўлган. Ўзбекистонда ҳам сунъий уруғлантиришга рухсат беришмоқчи. Фото: aniq.uz Бундан 22 йил олдин Алеся Шин ана ...\n← Сенатор танасидан 11 та игна олиб ташланган Азизбекни бориб кўрди\nМанзура Салимова: “Мақсадимиз уларнинг қалбига оз бўлсада қувонч улашиш” →\nКоронавирусга даво топилди(ми?)\n23.01.2020 fsh.uz 304\nХалқ ўз қаҳрамонларини таниши керак\n19.07.2019 fsh.uz 144\n3 декабрь – тарихда биринчи юрак кўчириш операцияси бажарилган сана\n03.12.2019 fsh.uz 213


Янги iPhone'лар муҳим жиҳатдан маҳрум бўлади - Terabayt.Uz\nЯнги iPhone'лар муҳим жиҳатдан маҳрум бўлади\nApple ниҳоят 2017 йилда кимгадир маъқул бўлган ва кимнидир норози қилган жиҳатни 2019 йилги айфонлардан олиб ташлайди. Яъни, янаги йилги айфонлар олд панелининг юқори қисмида ўйиқ ёки сенсорлар учун махсус ҳудуд бўлмайди.\niPhone X Apple учун катта тажриба бўлди. Айрим экспертлар компаниянинг бу қарорини қоралаган бўлишса ҳам, $1,000 долларлик айфон харидига бу жиҳат у қадар ҳам таъсир қила олмади. Айрим ишлаб чиқарувчилар бу ўйиқни ёпиш учун иловалар тайёрлашган бўлишса-да, Apple булардан фойдаланишни тақиқлади. Бу - ўзини ҳурмат қилиш ҳисси!\nАслида iPhone X моделидаги ўйиқ унга "тўлиқ экранли" дизайн учун керак. Apple бу ҳудудга йилнинг инновацион ғояис дея эътироф этилган Face ID тизимни, жумладан олд камера, инфрақизил нурли камера, юздаги нуқталарни аниқловчи проектор, нурлантирувчи ёриткич ҳамда динамик, микрофон ҳамда бир нечта сенсорларни жойлаштирган. Бундай ҳудуд ҳозирча керак, боиси ҳали уларни дисплей остига жойлаштириш имкони йўқ.\nТаниқли 9to5Mac нашрига кўра, Apple дисплей ости технологиясини ривожлантирмоқда ва 2019 йилда бу таркибий қисмларни дисплей остига жойлаштиришга муваффақ бўлади. Korea нашрларида ёзилишича, Apple 2019 йилда ишлаб чиқарадиган смартфонларнинг OLED панелида ўйиқ бўлмайди. Apple бунинг бошқа муқобилларини таклиф қилади.\nSamsung эса бундай сенсорлар учун OLED панелининг ўзидан тешиклар ўйиш учун патент олган. Бундай тешиклар экран атрофидаги "Black Matrix" номли махсус матрицада бўлади. Эҳтимол, Apple ҳам шундай йўл тутиши мумкин.\nApple ишлаб чиқарадиган бирор смартфон ёки технология ҳақида олдиндан маълумот олиш қийин. Тақдимот кунига қадар компания буни қаттиқ сир сақлайди.\n#iphone X #айфон


yaypan.uz - Ўзбекистон тумани ижтимоий инфратузилмасини такомиллаштиришда АКТ вазирлиги билан ҳамкорликдаги истиқболли лойиҳалар изчил давом этади\nЎзбекистон тумани ижтимоий инфратузилмасини такомиллаштиришда АКТ вазирлиги билан ҳамкорликдаги истиқболли лойиҳалар изчил давом этади\n2022-05-12 23:45:47 44\nБугун, 12 май куни республика Ахборот технологиялари ва коммуникацияларини ривожлантириш вазири Шерзод Шерматов Ўзбекистон туманида бўлиб, вазирлик кўмагида туманда амалга оширилган бир қатор ижтимоий лойиҳалар билан яқиндан танишди.\nХусусан, АКТ вазири туман ҳокими Шерзоджон Юлдашев ва бир қатор мутасаддилар ҳамроҳлигида “Қудаш” ва “Намуна” маҳалла фуқаролар йиғинида, Яйпан шаҳридаги телекоммуникация боғламаси, почта алоқаси боғламаси, IT- марказида бўлди.\nМаълумки, ўтган 2021 йил давомида ушбу масканларда вазирлик кўмаги билан салмоқли бунёдкорлик ва ободлик ишлари амалга оширилиб, туман аҳолиси учун бир қатор қулайликлар яратилган эди.\nТелекоммуникация боғламасида бўлган вазир аҳолига сифатли телекомуникация хизматларини кўрсатишни ташкил этиш жараёнларини кўздан кечирган бўлса, IT-марказдаги бўлажак дастурчиларнинг машғулотлари билан яқиндан танишди.\nТуман раҳбарияти билан истиқболли ушбу йўналишларнинг келгусида тумандаги янада ривожи борасида фикр алмашилиб, янада янги лойиҳаларни амалга оширишга келишиб олинди. Бунда асосан ёшларни IT соҳасига кўпроқ қамраб олишга эътибор қаратилиши таъкидланди.\nШерзод Шерматов шунингдек, “Қудаш” ва “Намуна” маҳалла фуқаролар йиғинларига қилган ташрифи давомида "маҳаллабай" ишлаш тизими асосида амалга оширилаётган ишлар билан танишиб, йиғин масъуллари ва фаоллар билан бу борадаги муҳим вазифалар муҳокама қилинди.\nТаъкидлаб ўтиш жоиз, Фарғона вилоятининг ижтимоий-иқтисодий тараққиётини жадаллаштириш юзасидан йўл харитаси ишлаб чиқилган бўлиб, унга кўра республика Ахборот технологиялари ва коммуникацияларини ривожлантириш Ўзбекистон туманига бириктирилган. Йўл харитасига асосан 10 миллиард сўмдан зиёд маблағ туман ижтимоий инфратузилмасини такомиллаштиришга йўналтирилиш белгиланган.


Маслахат 49 — Dilkashradio.com\nАссалому алайкум хурматли радио тингловчи мухлислар. Эфирда маслахат эшиттириши. Бугунги мавзумизни бир мисол билан бошламоқчимиз. Ушбу сизлар учун айтмоқчи бўлган мисолимиз хақиқатдан хаётда бўлиб ўтган воқеадир. Ўйлаймизки, ушбу мисолимиздан кейин бугунги маслахатимиз орқали сизлар билан нима хақида сухбат олиб боришимизни тушуниб оласизлар. Бутун бунёга таниқли бўлган Гарвард университети ректорининг олдига бир ёш эр хотин киришади. Бошлиқ уларга айтадики, менинг кўп вақтим йўқ, мен жуда бандман, шунинг учун сизларга бир неча минут вақт ажрата оламан деб. Бу гапни эшитган эр хотин: бўлмаса сизни вақтингизни олмайлик деб бошлиқнинг олдидан чиқиб кетишади. Улар узларида бор бўлган маблағини шу университет фондига утқазмоқчи эдилар, лекин\nРекторнинг уларга шундай деб айтиши ўзи учун жуда қимматга тушади. Сабаби -бу эр хотин ўзларининг милион маблағини Калифорния штатидаги янги очилаётган колледж фондига ўтқазишди. Ана шу колледж кейинчалик шу жанобнинг номи билан юритилади. Баъзи пайтларда ўйламасдан гапириладиган гаплар хақиқатдан хам кишига жуда қимматга тушиши мумкин. Биз ўзбекларда шунга тўғри келадиган бир ажойиб мақол бор.Унда жумладан шундай деилади: “Аввал ўйла, кейин сўйла“. Дархақиқат, кимгадир нимадир айтишдан олдин яхшилаб ўйланг. Кўпчиликнинг хаётида юқорида айтган мисолимизга ўхшаш воқеалар бўлган бўлиши мумкин. Баъзи пайтларда ўйламай гапириб кимнидир хафа қилиш мумкин.\nАгар хар қандай киши оилада бир бирига хурмат юзасидан қарайдиган бўлса, ташқарида хам бошқаларни хурмат қилишни билади. Кўпинча оилавий шароит кишини кимлигини белгилаб беради. Хамма ўзига нисбатан бошқаларни хурмат қилишини истайди. Масалан кимгадир нима учун сиз билан шундай қўпол муносабат қилаётганини айтиб, уни ўзгартириш қийин. Лекин Ўзингиз унга нисбатан яхши муносабатда бўлиб кўпчиликни ўзгартиришингиз мумкин. Айтмоқчимизки хар бир ишни киши ўзидан бошлагани маъқул. Яна бир қизиқ мисол билан сухбатимизни давом эттирмоқчимиз. Бир аёл, эрим менга нисбатан итимизга анча мулойим муносабатда, деб шикоят қилибди.\nЭридан шу хақида сўрашса, ха тўғри чунки мен ишдан келганимда итимиз мени хурсанд бўлиб яхши кайфият билан кутиб олади, балки шунинг учун унга нисбатан яхши муносабатда бўлсам керак, деб жавоб берган экан. Яхши гап билан ва тўғри муносабат билан кўп муаммони хал қилиш мумкин. Лекин бу дегани иккиюзламачилик қилинг дегани эмас. Баъзи пайтларда учратиб қоламиз, олдингизда сизни кимларгадир мақтаб, кетингиздан умуман гапирган гапларини аксини айтадиган кишилар хам бор. Азиз тингловчилар, доимо хамма жойда бир хил бўлинг. Бошқалар сизга нисбатан қандай муносабат қилишларини истасангиз, сиз хам уларга худди шундай муносабатда бўлинг. Шунинг билан азизлар бугунги маслахат эшиттиришимиз ўз нихоясига етди. Келгуси сафар сизлар билан радио орқали дийдор учрашгунча хайр.\nЭгалик ҳуқуқи 04


Тошкентда фуқаро боши билан ИИБ ходимига зарба берди. Жиноят иши очилди - 03.09.2021, Sputnik Ўзбекистон\nТошкент шаҳри Янгиҳаёт туманида фуқаро ички ишлар ходимига боши билан зарба берди. 03.09.2021, Sputnik Ўзбекистон\nТОШКЕНТ, 3 сен — Sputnik. Интернет тармоғида фуқаролар ва ички ишлар органлари ходимлари иштирокидаги ҳолат видеоси тарқалди. Ушбу ҳолат юзасидан Тошкент ИИББ матбуот хизмати хабар қилди.28 август куни Янгиҳаёт тумани ИИО ФМБ патрул-пост хизмати ходимлари сафдор Ҳикматилла И. ва Фарходжон Х.лар Янгиҳаёт тумани Спутник 15 массивидаги 12-сон автобус парки яқинида тунги вақтдаги пиёда патруллаш давомида ҳатти-ҳаракатлари билан шубҳа уйғотган икки нафар фуқаро – 27 ёшли Турсунбой Н. ва 30 ёшли Улуғбек Г.ларни кўриб қолишди. Ходимлар фуқароларнинг ёнига келиб, ўзларини таништиргач, жамоат жойида ниқобсиз юриш маъмурий ҳуқуқбузарлик ҳисобланиши ҳақида огоҳлантиришди. Сўнг фуқароларнинг шахсларини аниқлаш мақсадида улар туман ИИО ФМБ ички ишлар бўлимига таклиф қилиндилар.Аммо йигитлар бу илтимосга жавобан қўпол тарзда қаршилик кўрсатиб, ходимларнинг қонуний талабларига бўйсинмадилар. Турсунбой боши билан сафдор Ҳикматилла И.нинг бурун қисмига зарба бериб, унга бадан шикасти етказди. Турсунбой ва Улуғбекнинг воқеа жойига етиб келган патрул-пост хизмати ходимлари томонидан қўлга олиниш жараёни видеога тушиб қолган. Ҳуқуқбузарлар ИИБга, жабрланувчи эса – тиббиёт муассасига етказилди.Мазкур факт бўйича тўпланган ҳужжатлар Янгиҳаёт тумани прокуратурасига йўналтирилди.Янгиҳаёт тумани прокуратураси томонидан Турсунбой Н.га нисбатан Ўзбекистон Республикаси Жиноят кодексининг 219-моддаси 2-қисми (“Ҳокимият вакилига ёки фуқаровий бурчини бажараётган шахсга қаршилик кўрсатиш”) бўйича жиноят иши қўзғатилди. Тергов давом этмоқда.\nтошкент, иибб, ички ишлар органи\nТошкент шаҳри Янгиҳаёт туманида фуқаро ички ишлар ходимига боши билан зарба берди.\nТОШКЕНТ, 3 сен — Sputnik. Интернет тармоғида фуқаролар ва ички ишлар органлари ходимлари иштирокидаги ҳолат видеоси тарқалди. Ушбу ҳолат юзасидан Тошкент ИИББ матбуот хизмати хабар қилди.\nАммо йигитлар бу илтимосга жавобан қўпол тарзда қаршилик кўрсатиб, ходимларнинг қонуний талабларига бўйсинмадилар. Турсунбой боши билан сафдор Ҳикматилла И.нинг бурун қисмига зарба бериб, унга бадан шикасти етказди. Турсунбой ва Улуғбекнинг воқеа жойига етиб келган патрул-пост хизмати ходимлари томонидан қўлга олиниш жараёни видеога тушиб қолган. Ҳуқуқбузарлар ИИБга, жабрланувчи эса – тиббиёт муассасига етказилди.


Евро-2016нинг кашфиётчи терма жамоалари » Ўзбекистон янгиликлари – Zamin.uz\nЕвро-2016нинг кашфиётчи терма жамоалари\nЯкунланган Европа чемпионати жуда қизғин равишда якунига етди. Мазкур мусобақада бир қатор терма жамоалар сенсация кўрсатиб, турнир қаҳрамонларига айланди. Қуйида эътиборингизга мана шундай жамоалар хусусида сўз юритамиз.\nБиласизми, мазкур Венгрия терма жамоаси Европа Чемпионатига чиққанида кўпчилик уларни тасодифан йўлламага эга бўлди деганди. Венгрлар Евро-2016да ҳам фантастик ўйин кўрсата олди. Гуруҳдан эсон-омон чиқди. Тўғри, “плей-офф” эса омадсизликга дуч келди. Барибир гуруҳда Португалия, Австрия, Исландия квартетида омади юришиб, чиқишди. Бельгия билан бўлган “плей-офф”да эса Венгрия 4:0 ҳисобида имкониятни бой бериб қўйиб, мусобақани тарк этди. Эътиборлиси, мамлакат ҳалқи уларни чемпионлардек кутиб олди. Катта миқдорда бонус пуллари улашди.\nВулқон ва кўллардан иборат бўлган Исландияни омадини жуда юришди. Кичик мамлакат Евро-2016нинг “ўлим” гуруҳига дуч келганди. Лекин улар матонатли футбол кўрсатиши билан мақсадига эришди. Португалия билан кечган ўйинда исландлар ҳеч нимадан қўрқмасдан, дуранг натижа кўрсатишди. Англия билан “плей-офф”да жуда яхши ва тартибли ўйнади. Номдор рақибини тор-мор келтириб, келаси босқичга чиқишни уддасидан чиқди. Исландия мусобақадаги юриши тўхтатган тақдирида ҳам, мамлакат раҳбарлари томонидан жуда катта миқдорда маблағ ажратишлари кутилмоқда.\nМатонатли терма жамоа бўлган Хорватия ҳам мусобақада жуда яхши юришни амалга оширди. Шахматчилар номи билан танилган Хорватия худди мазкур спорт туридаги каби эҳтиёткорлик билан юришларни амалга оширишлари оқибатида гуруҳдан кейинги босқичга чиқишни уддасидан чиқди. Гуруҳда “енгилмас армада” номи билан танилган Испанияни тор-мор келтирди. Хорватия термаси сардори Дарио Срнанинг отаси вафот этганига қарамай, футболчи жуда матонатли ҳаракатлари билан мусобақа тўп сурди. Португалияга қарши “плей-офф”даги баҳсда пенальтилар сериясида мағлуб бўлди. Бутун футболчилар майдон узра кўз ёшларини тўкишди. Шунга қарамай, дунё футболи ихлосмандлари Хорватиянинг матонатига тан берди.\nГарет Бэйл бошчилигидаги Уэльс термаси ҳам мусобақанинг фаворитига айланди. Дастлаб бу терма жамоани узоққа бора олишини ҳеч ким таассавур қилмганди. Лекин Уэльс шу даражада ўйин кўрсатдики, гуруҳдан чиқди. “Плей-офф”да ҳам ишончли ўйин намоён қилди. Бир сўз билан айтганда, уэльсликлар Евро-2016нинг ҳақиқий кашфиётчи терма жамоасига айлана олди.


Огоҳ бўлинг! iPhone 7 ва Galaxy S8 соғлик учун хатарли бўлиши мумкин! - Terabayt.Uz\nТарқалаётган нурланиш даражасини аниқлаш учун электромагнит нурланишнинг ўзига хос коффициенти - SAR (Specific absorption rate) қўлланилади. Федерал алоқа агентлиги (FCC) SAR даражаси 1,6 Вт/кг дан ошмаган қурилмаларнигина сертификатлайди.\nБироқ, сертификациядан ўтган моделлар сотувга чиққанидан сўнг, белгиланган меъёрдан ортиқ нурланиш тарқатиши кузатилади. Масалан, Samsung Galaxy S8 моделида SAR белгиланган нормадан нақ 8 баробар ошиб кетган. Қолаверса, Samsung Galaxy S8 бундай “жиноятчи” смартфонлар рўйхатида ёлғиз эмас. Ҳудди шундай ҳолат iPhone 7 билан ҳам кузатилган.\nАйтганча, Apple ушбу ҳолат бўйича аллақачон изоҳлаган. Компаниянинг айтишича, қурилмалар айнан қандай шароитда тест қилиниши ҳақида маълумот бўлмаган, шу сабабли, қурилмаларда SAR даражаси ошиб кетган.\nФедерал комиссия ушбу вазият билан боғлиқ суриштирув ишларини бошлаб юборганини айтиб ўтган.\n#Apple #Galaxy S8 #iPhone 7 #Samsung #SAR #электромагнит нурланиши


Шербек Ёдгоров. Да Винчининг армони | www.ziyouz.uz\nБош саҳифа Илм ва фанСанъатШербек Ёдгоров. Да Винчининг армони\nЎз илми ва салоҳияти билан замондошларидан бир неча асрга илгарилаб кетган, уйғониш даврининг буюк вакили Леонардо да Винчи (1452-1519) нафақат тенги йўқ рассом ва ҳайкалтарош, балки математика, жисмларнинг ҳаракатланиш қонунлари, анатомия, ёруғликнинг табиати, сайёралар ҳаракати, Ернинг ўтмиши, ўсимлик ва ҳайвонот дунёсини изчил тадқиқ этган буюк олим ҳам эди. Аммо бу даҳо шахс тўғрисида билганларимиздан билмаганимиз кўпроқ.\nЛеонардо Италиянинг Флоренсия ва Пиза шаҳарлари орасидаги Анкиано қишлоғида дунёга келди. Унинг отаси Перо да Винчи нотариус бўлиб, бадавлат аслзодалардан эди. Онаси Катерина эса оддий деҳқон қизи бўлган. Леонардо болалик чоғиданоқ иштиёқ билан меҳнат қилишга одатланди. 14 ёшидан бошлаб машҳур флоренсиялик ҳайкалтарош ва рассом Андреа Вероккодан таълим ола бошлади. Ёш рассомнинг биринчи мустақил ишларидан бири — «Гул ушлаган Мадонна» («Бенуа Мадоннаси», 1478 йил) асаридир. Манбаларда ёзилишича, Верокко ёшгина шогирдининг маҳоратига тан бериб, ўзи сурат чизишдан бутунлай воз кечган ва фақат ҳайкалтарошлик билан шуғулланган экан. Леонардо ҳар бир асари устида қунт билан ишлар, гўё унинг учун ўтаётган вақтнинг аҳамияти йўқдек эди. Бу унга берилган буюртмаларнинг баъзан вақтида тугалланмаслигига сабаб бўлар, буюртмачи билан низолар келиб чиқар эди. 1481 йилда мусаввирнинг Флоренсиядаги Сан-Донато монастридан олган буюртмаси «Сеҳргар таъзими» ҳам, «Авлиё Иероним» асари ҳам ярим тугал ҳолатда қолишига худди шу нарса сабаб бўлган.\nЛеонардо ўттиз ёшида тасвирий санъат ва ҳайкалтарошликда катта ютуқларга эришиш билан биргаликда етук ҳарбий инженер, меъмор, муҳандис ҳамда гидротехник сифатида ҳам намоён бўлди. Леонардо Милан герсоги Людовико Моронинг муҳандислар жамоасига қабул қилинади ва ҳаётининг кейинги — даврини Миланда, герсог саройида ўтказади. Бу ерда унинг ижоди ўзининг энг юқори чўққисига кўтарилди. «Бахт — қунт билан кўп меҳнат қилган кишига келади», — деб айтарди Леонардо. Шунинг учун ҳам барча соҳада ўзини синаб кўрган да Винчи ҳеч қайсисида ҳаваскор бўлиб қолмади. Замондошлари унга муҳандислиги учун юксак баҳо берардилар: унинг лойиҳасига биноан Милан шаҳрини ичимлик суви билан таъминлайдиган катта канал қурилган эди. Айнан ўша даврдаёқ Леонардо анатомия билан қизиқиб қолди. Миланда у машҳур олим Марко Антонио делла Торре билан танишади ва унинг анатомик атласи учун бир нечта кўргазмали расмлар чизади. Ҳайратланарлиси шуки, у чизган расмларда инсон танасининг кичик қисмлари ҳам жуда аниқлик билан тасвирланган эди. Леонардо да Винчи фан ёрдамида кишилар меҳнатини енгиллаштиришни орзу қиларди. Унинг механика ва бошқа бир қатор соҳаларда амалга оширган кашфиётлари худди бетакрор суратлари каби юксак эътирофга лойиқ. Бизгача олимнинг Ёзувлар, чизмалар ва расмлар билан ифодаланган 7000 вараққа яқин ижод намуналари етиб келган. Унда Леонардонинг кўплаб кашфиётларини — токарлик ва тўқимачилик дастгоҳларининг ҳам, ип йигириш чархининг ҳам, сув ёрдамида ишга тушириш мумкин бўлган тегирмоннинг ҳам, ер ковлагич машинанинг ҳам, турбиналар ва юк кўтаргич асбобларнинг ҳам чизма ва расмларини кўриш мумкин.\nОлим Миландалигида фанда катта ютуқларни қўлга киритган бўлса-да, бу нарса унинг диққатини тасвирий санъатдан чалғита олмаган. Бу ерда «Мадонна Литта», «Қоядаги Мадонна» суратларини чизади. «Махфий кеча» сурати (1495-1497 йиллар)нинг яралиш тарихи эса жуда қизиқ бўлган. «Сант Мария делла Гратсие» монастри учун чизилган Мусаввирга ушбу асарни яратиш машаққатлардан ҳоли бўлмади. «Махфий кеча» деворий суратини яратаётган пайтида Леонардо да Винчи идеал андозаларни узоқ вақт излади. Леонардо ишни кўп марта тўхтатиб қўйиб, натуршикларни ахтарди. Бир куни черков хорини тинглаётиб, ёш қўшиқчилар орасида Исонинг мукаммал тимсолини учратиб қолди ва уни устахонага таклиф этиб, бир қанча хомаки суратлар чизди. Орадан яна уч йил ўтди. Асар деярли якунланган, аммо Леонардо Иудага мос келувчи «натуршик»ни ҳалиям тополмаганди. Бош черковнинг безаги учун масъул бўлган кардинал Леонардони шоширар, суратни тезроқ тугаллашни талаб қиларди. Ниҳоят, узоқ изланишлардан сўнг рассом ариқда думалаб ётган ёш, аммо барвақт қариган, ифлос, маст, жулдур кийимли бир одамга дуч келади. Хомаки сурат чизишга фурсат йўқ эди, Леонардо ёрдамчиларига уни черковга келтиришларини буюрди. Дайди-саёқни бир амаллаб судраб келишди. Бу одам нималар бўлаётганини, қаерда эканлигини билмас, Леонардо эса гуноҳларга ботган инсоннинг юз қиёфасини матога кўчирарди. Мусаввир ишини тугатганида у ҳам ўзига келади ва суратга яқинлашиб:\n— Мен бу картинани аввал ҳам кўрганман! — деб юборади.\n— Қачон? — ҳайратланиб сўрайди Леонардо.\n— Уч йил бурун, ҳамма нарсадан айрилмасимдан аввал. У пайтлари хорда қўшиқ айтардим, ҳаётим орзуларга тўла эди. Ўшанда бир рассом менга қараб Исони тасвирлаган эди…\n1499 йилда франсуз қўшинлари Миланни босиб олади. Шаҳар буткул вайрон қилинади. Аммо Венесия ҳам уруш ҳолатида турарди. Олим қандай бўлмасин, душманни мағлуб этиб, Венесия озодлиги ва тинчлигини сақлаб қолиш тўғрисида бош қотирарди. Ниҳоят, Леонардо қай йўсинда душман қўшинини мағлуб этиш йўлини топди. У сувдан душманга ҳамла (ҳужум) қилиш стратегиясини тузиб чиқди. Бунинг учун Леонардо сув ўтмайдиган теридан тайёрланувчи ғоввослик кийими ҳамда сув ости кемаси лойиҳасини яратди. Леонардонинг ғоввоси нафас олиш учун ҳаво билан тўлдирилган катта кўкрак чўнтаги ва эгилувчан найча билан таъминланган эди. Бироқ, кашфиёт яна кашфиётлигича қолиб кетади. Чунки, Леонардо бу кашфиётидан инсоният ғаразли мақсадларда ҳам фойдаланиши мумкинлигини билгани ҳолда уни оммага эълон қилмасликка қарор қилади. 1503 йилнинг 5 мартида у Венесиядан Флоренсияга, Республиканинг Пизага қарши уруши туфайли унинг ёрдамига эҳтиёж сезган гонфалонер Содерининг ҳузурига келади. 20 йилдан сўнг яна ўз она шаҳрига келган Леонардо бу ерда ўзининг ижод намуналарини жиддий илмий ишлар билан уйғунлаштиради. Айнан шу йили дунёга маълум ва машҳур «Мона Лиза» («Жаконда») асари дунёга келди. Суратда ёш аёлнинг ички дунёси, кечинмалари ва кайфияти ажойиб, сирли тарзда акс эттирилган. Бизга ёш аёл мийиғида кулиб, сокин ва ўйчан боқиб турибди. Кўз олдингизда юз қиёфаси ўзгараётгандек бўлиб кўринади: унда гоҳо хаёлчанлик, гоҳ сирли истеҳзо, гоҳо эса ғамгинлик намоён бўлади. Кенг, очиқ пешонаси, салгина қисиқ кўзлари, елкасидан пастга тушиб турган силлиқ сочлари, танасининг ҳайрон қоларли равишда бир текисдалиги табиий кўринади. Леонардо асарда кимнинг суратини чизганлиги тўғрисида ягона фикр йўқ. Кўпчилик бу суратда флоренсиялик бадавлат инсон Франческо Жаконданинг хотини тасвирланган деб тахмин қилишади. Машҳур психолог олим Фрейд эса Леонардо бу портретда ўз онаси ҳақидаги хотираларни мужассамлаштирган, деб фараз қилади. Бу ўзининг сурати дегувчилар ҳам йўқ эмас. Шуниси аниқки, асар бировнинг буюртмаси асосида чизилмаган. Агар шундай бўлганида рассом суратни, албатта, ўз эгасига топширган бўлар эди. Леонардо бу асарини жуда қадрлар, шахсий ва бебаҳо мулки сифатида доим ўзи билан олиб юрарди. «Менга чиндан-да илоҳий суратни яратиш насиб этди», — дея ўз асарига баҳо беради буюк мусаввир. Ҳозир мазкур асар Франсиядаги Лувр музейида сақланмоқда. Флоренсияда мусаввир буюк асарлар яратиш билан бирга ўша даврда одамзотнинг тушига ҳам кирмаган кашфиётлар қилди. Леонардонинг бу ерда чизган чизмаларини кўра туриб, ҳақиқатдан ҳам у ўрта аср одамларидан жудаям фарқ қилгани, дунёқараши кенг, ғайритабиий инсон эканлигига яна бир бор амин бўламиз. Леонардо қушлар парвозини диққат билан кузатади ва уларнинг учиш схемасини тузиб чиқади. Агарда инсонда катта қанотлар бўлса ҳамда улар ёрдамида ҳаракатлана олса, у ҳам осмонда учиши мумкинлиги тўғрисида ўйлай бошлайди. Тинимсиз изланишлари натижасида бу фикрини математик ҳисоб-китоблар билан исботлайди. Лекин Леонардо осмон узра қилинажак парвозини нима сабабдан «кечиктиргани» тўғрисида аниқ бир хулосага келинмаган. Ушбу кашфиёт ҳам бошқалари каби фақатгина қоғозларда қолиб кетган.\n1506 йилнинг баҳорида Леонардо яна Миланга кетади ва у ерда 1513 йилгача қолади. У ҳамон илмий масалалар билан қизиқиб, тасвирий санъатни фан билан бирга олиб боради. 1508-1512 йилларда Леонардо маршал Тривулсио ҳайкали устида ишлайди.\n1513 йилда Жулио Медичи Леонардони Римга чақиради ва бу ерда 1517 йилгача бўлади. Шундан сўнг Франсия қироли Франсиск 1 нинг таклифи билан Франсияга келади. Франсиск 1 Леонардони жуда қадрлар эди ва унинг учун Амбуаза шаҳри яқинидаги Кло Люсе қасрини олиб беради. Бу даврда Леонардо асосий диққатини механика ва чизмаларга қаратган. Айнан Кло Люсе қасрида у ўзининг тасвирий санъатга оид китобини ёзади. Леонардо да Винчи 1519 йил 2 майда 67 ёшида вафот этди. Лекин у вақтни ўзига бўйсундирган олим эди. Вақтдан унумли фойдаланиш учун у ҳар 4 соатда 15 дақиқадан ухларди. Шу тарзда кундалик 8 соат уйқуни жами 1,5 соатга олиб келган. Натижада даҳо уйқу вақтининг бир йўла 75 фоизини тежаб қолган, бу эса унинг умрини амалда 67 ёшдан 100 ёшгача узайтирди. Айтишларича, у ўлими арафасида ёнида бўлган Франсиск И га умрида ниҳоятда кам иш қилгани учун одамлардан ҳамда Парвардигордан кечирим сўраган экан.\n← Аввалги Аввалги “Болалар китоби” II республика фестивали давом этмоқда\nКейинги → Кейинги: Дилором Дилхоҳ. Тўлғоной (ҳикоя)


Жиззахлик талаба пахта даласида ўлди\n24 июн 2021, Тошкент вақти: 19:29\n- Бизга шу йил Жиззах Санъат коллежи болаларини Дўстлик туманининг Ойбек жамоа хўжалигига олиб келишди. 30 сентябр куни коллежнинг Бахтиёров Азиз деган талабаси вафот этди. Бола пахта тераётган пайтда бирданига йиқилиб қолган. Кейин Дўстликдаги шифохонага олиб боришган, моргда қорнини ёриб экспертиза қилишган. Ўлим сабабини юрак касали дейишяпти, дейди Озодлик манбаси.\n- Мен ҳайронман, агар касал бўлса нега уни пахта теримига олиб келишади? Унинг ота-онаси келиб катта жанжал қилибди. Менинг ўғлимни ҳеч қандай юрак касали йўқ, эди, боламни сизларга тирик топширганман, сизлар ўлдирдиларинг, топиб беринглар деб роса қиёмат қилибди, дейди бу манба.\n- Ҳа шундай воқеа бўлиб қолди. Бола суд-тиббий экспертизасидан ўтказилди. Энди унинг натижалари билан келиб танишишингиз мумкин, деди Пўлат Бобоев.\n- Азиз Бахтиёров ўлган куни кечқурун Арнасой туманига ҳашарга келган катта ёшдаги бир ҳашарчини Дўстлик тумани марказий шифохонасига олиб келишган. У ҳам ўлибди. Лекин ким эканлигини билолмадик, дейди Озодлик манбаси.\n"Пахта-2012" кампаниясининг расман тасдиқланган қурбонлари сони¸ Озодлик ҳисобича¸ беш нафарга етди.


Уй зўравонлиги қурбонларига ёрдам беришда унинг яқинлари учун қўлланма - 25 Июня 2020 - www.SheJoT.CoM\niphone, Bogdankbb, Bogdanghq, Bogdanool, Bogdangjo, shawnfd11, Vikaluwz, stuh, stytuh, benhu60, wallaceyp2, millicentmh16\nГлавная » 2020 » Июнь » 25 » Уй зўравонлиги қурбонларига ёрдам беришда унинг яқинлари учун қўлланма\nДугонангиз уйдаги зўравонлик қурбони бўлганини билсангиз нима қилиш керак? Унга қандай ёрдам бериш керак? Ва дугонангиз бутунлай ўзини йўқотиб қўймаслиги учун нималардан қочиш керак?\nЯқин инсонингиз зўравонликка учраган бўлса, буларни билиш жуда муҳим\nКўплаб зўравонлик қурбонлари ўзларини ёлғиз ҳис этадилар, улар вазиятдан қандай чиқиш мумкинлигини билишмайди. Бундай вазиятда нима қилиш кераклигини билсалар-да (милиция, кризис марказига мурожаат қилиш), бунинг учун ўзларида куч топа олмайдилар. Шунингдек улар зўравоннинг ўч олишидан қўрқиб, адолат қарор топишига ишонишмайди.\nСизга бу муаммо ҳақида гапиришдими – қурбонни қўллаб-қувватланг. Унинг бу қадами таҳсинга лойиқ. Дугонангизни диққат билан тингланг, унга ҳавфсиз муҳитни таъминлаб беринг, яъни сизнинг ёнингизда уни ҳеч ким танқид қилмаслигига ишонч ҳосил қилсин.\nЗўравонлик қурбони тавсияларингизга амал қилмаслиги мумкинлигини инобатга олинг, бунга қўрқув ҳам сабаб бўлиши мумкин. Ўзларида куч топа олмагач (масалан, хаётларини ўзгартириш учун), янги вазифа улар учун иложсиздай туюлади. Ўзгаришларга эса на тоқат, на куч бор. Маслаҳатларингизни рад этишдими – қўл силтаб, дугонангизни айбламанг.\nУй зўравонлиги қурбонлари ўзларини ҳимоясиз ҳис қиладилар, гўё улар ундан ҳеч ҳам қутула олмайдигандек. Қайсидир бир пайтда улар вазиятни ўзгартириш мумкин эмас, ҳеч нарса қила олмайман, деб ўйлайди. Шунинг учун улар ёрдам ва маслаҳатдан бош тортишлари мумкин. Мажбурлаш ёки қоралаш орқали сиз ҳеч нарсани ўзгартирмайсиз. Билингки, баъзида қарор қабул қилиш учун йиллар керак бўлади. Сабр қилинг ва яқин бўлинг.\nЗўравонлик қурбонини қандай қўллаш мумкин\nСиз унинг ёнида эканлигингиз, у ҳақида қайғураётганингизни билсин:\nМуаммонг ҳақида айтиб берганингдан хурсандман.\nБошингдан кечираётганларинг — даҳшатли.\nБуларни бошингдан кечираётганингдан афсусдаман.\nХавфсизлигинг учун ҳавотирдаман.\nАзизам, бўлаётганларда заррача айбинг йўқ.\nДугонангиз сизга ишониши мумкинлигини кўрсатинг:\nНима ёрдам бера оламан?\nЎзингни хавфсиз ҳис қилишинг учун нима керак?\nСенга қандай ёрдам бера оламан?\nШунча пайтдан бери буни қандай уддаладинг?\nҲозир нималар бўлаётгани ва унга нима кераклиги ҳақида сўранг:\nҚандай хавфсиз жойга бориши мумкин? Унга кризис марказлари, рухшунослар, милиция, оммавий ахборот воситалари рақамларини беришингиз мумкин. Ҳатто бирга у ерга қўнғироқ қилишингиз мумкин.\nУнга нималар керак? Балки кийим керакдир ёки янги иш топиш керакдир. Ёҳуд янги касб эгалламоқчими? Бундай аёлларга бепул ҳунар ўргатиб, ишга жойлашда ёрдам берувчи нодавлат нотижорат ташкилотлари бор.\nЗўравоннинг ҳатти-ҳаракатларини муҳокама қилганда уни асло оқлашга ҳаракат қилманг. Шунда дугонангиз қурбон ролидан чиқиб, мустақил қарор қабул қила олади.\nЗўравонликни ҳеч нарса билан оқлаб бўлмаслигини бот-бот такрорланг. Масалан: «Сен бутун умр овқатга кўп туз солишинг мумкин, лекин бу сабаб ҳеч кимга сени уриш ҳуқуқини бермайди».\nКатегория: HIKOYALAR / ХИКОЯЛАР | Просмотров: 35 | Добавил: iphone | Теги: #Yangiliklar, #ahborot, #новости, #uznews, #habarlar, #xabarlar, #Yangilik, #news, #newsuz | Рейтинг: 0.0/0


Янги ғоя, янги режалар\nҚ. ТЎҚАЕВ ТУРКИСТОНДА ТУРКИЙ ДАВЛАТЛАРНИНГ МАХСУС ИҚТИСОДИЙ МИНТАҚАСИНИ ТАШКИЛ ЭТИШНИ ТАКЛИФ ҚИЛДИ\nТуркистон ҳудудида Туркий давлатларнинг бирлашган махсус иқтисодий минтақасини ташкил этиш зарур. Мазкур ғояни Туркий тилли давлатлар ҳамкорлик кенгашининг норасмий саммитида ҚР Президенти Қасим-Жўмарт Тўқаев таклиф қилди.\n– Пандемия авваллари кузатилмаган иқтисодий инқирозни юзага келтирди. Хавфли касаллик оқибатида ўзаро савдо-сотиқ ҳажми сезиларли даражада камайди. Чунончи, Қозоғистон билан Туркий кенгашга аъзо мамлакатлар орасидаги савдо-сотиқ миқдори бултур 7 миллиард доллар чамасида бўлди. Бу – пандемиягача бўлган даврдаги кўрсаткичдан 11,2 фоизга оз. Шунинг учун мамлакатларимиз учун савдо-сотиқни кучайтириш – асосий вазифалардан биридир, – деди Давлат раҳбари.\nҚР Президенти йўллар чорраҳасида жойлашган Туркистоннинг сармоявий ва савдо-иқтисодий салоҳияти кучли эканлигини алоҳида таъкидлади.\n– Бунинг учун Туркистоннинг иқтисодий салоҳияти етарли даражада. Минтақанинг табиий захиралари, одам капитали ва сайёҳлик салоҳиятини инобатга олиб, бу ерда Туркий давлатларнинг бирлашган махсус иқтисодий минтақасини ташкил этишни таклиф қиламан, – деди Қ. Тўқаев.\n2021-04-03, 02:42 283


10:07 / 01.07.2016 | abdullohmail.uz7777 | 4522\nАссалому алайкум! Ҳурматли устозлар, бир жияним васваса бўпқолди. Роса қийналдик, ўқитдик. Унга таҳорат қилиб намоз ўқитмоқчи бўлганимизда бурнини қонатвароверди. Мен тинмай Аллоҳдан сўравердим, бир кун қалбимга “Шу болани шом пайти кибла тарафга юзини ўгирасан, ётқизиб ва қулоғига эй лаънатли шайтон агар шу болани тарк этмасанг Аллоҳ сени кул қилиб юборади. Буни менга фаришта келиб айтиб кетди” деган бир овоз кела бошлади. Мен шу ишни қилдим ва орадан ярим соат ўтмай бола ўзига келди. Аллоҳга шукроналар бўлсин. Айтингчи шундай ҳолатлар бўлиши мункинми?\nВа алайкум ассалом! Шайтоннинг хийлалари ниҳоятда кўп. Энг охирги нуқтасигача инсонни шакк-шубҳага солишга ва дўзахга киритишга ҳаракат қилади. Абдулқодир Гилоний ҳақида машойихлар бир ҳикояни келтирадилар. У киши айтадилар : Бир кун осмонни қора булут қоплади ва орасидан бир нур очилиб, “Эй Абдулқодир мен сенинг роббингман, бугундан бошлаб барча фарзлар сендан соқит бўлди” деди. Шунда мен Аллоҳнинг зикрини қилиб, “Эй лаънати шайтон пайғамбарлардан соқит бўлмаган фарзлар мендан соқит бўлиши мумкинми” дедим. Шунда осмон асли ҳолатига қайтиб, шайтон: “Сен олим экансан, сени илминг сақлаб қолди. Шу сенга айтган гапим билан қанча-қанча обидларни йўлдан оздирган эдим” деди. Мен шу заҳотиёқ “Эҳ лаънати биринчи уринишингда иймонимдан айирмоқчи бўлдинг, энди эса мени мақтаб кибрга кетказмоқчимисан. Бу ерда менинг илмимнинг ҳеч қандай дахли йўқ. Аллоҳ таоло Ўз фазлига олди” дедим. Шайтоннинг бу каби хийлалари кўп. Жин ўзи ташлаб кетмоқчи бўлса ҳам, сизнинг эътиқодингизга ғул-ғула солиш учун ўзини фаришта деб таништирган. Сиз ғурурга кетмай, Аллоҳ таолонинг зикрида машғул бўлинг. Валлоҳу аълам!\nСоч эктириш ҳақида\nГиалурон кислота хақида\nЖин теккан кишига


Хитойдаги мусулмонларни ҳимоя қилаётган қозоқ фаоли "миллатлараро низо"да айбланмоқда\n26 феврал 2021, Тошкент вақти: 03:42\nСерикжан Биляш аввалроқ Олмаота суди томонидан жаримага тортилган.\nҚозоғистонда Хитойда таъқиб қилинаётган мусулмонлар ҳуқуқини ҳимоя қилаётгани билан танилган “Атажурт” ҳаракати раҳбари Серикжан Биляш 11 март куни тергов якунлангунига қадар уй қамоғига чиқарилди.\nПолиция Биляшни 10 март куни Олмаотада қўлга олган ва Астанага олиб кетган эди. Астана полиция департаменти Биляш “ижтимоий ва миллатлараро низо чиқаришга уриниш”да гумонланиб қўлга олинганини тасдиқлади. Бу борада полиция бошқа маълумот бермади.\nСерикжан Биляш Астанада сўроқ бераётган бир пайтда, Хитой яна бир бор АҚШнинг Хитойда мусулмонлар ҳуқуқлари бузилаётгани тўғрисидаги баёнотини инкор қилди.\nЎзи ҳам Хитойда туғилиб-ўсган ва кейинроқ Қозоғистонга кўчиб ўтган Серикжан Биляш Шинжон-Уйғур мухториятидаги “қайта тарбиялаш лагерлари”га қамалаётган этник қозоқлар ва бошқа мусулмонлар ҳуқуқини ҳимоя қилиб Олмаотада қатор тадбирларни ўтказган эди.\nБиляшнинг хотини Лейла Адилжан AP агентлигига берган интервьюсида Қозоғистон ҳукумати эрини Хиттойга топшириб юборишидан қўрқаётганини айтди.\n“Атажурт” ташкилоти юристи Айман Умарова эса Серикжан Биляшнинг қўлга олинишини сиёсий мотивлар билан изоҳлади.\n“Биляшнинг қўлга олиниши унинг Хитойдаги лагерларга қарши ҳаракатлари ва лагердаги қозоқлар ҳамда бошқа мусулмонларни қўллаб-қувватлаётгани билан боғлиқдир. Ҳукуматимиз Хитой ва Қозоғистон ўртасидаги муносабатлар бузилишидан қўрқмоқда”,-деди Айман Умарова.\nФевраль ойи бошларида Олмаота суди Серикжан Биляшни ноқонуний тарзда Хитойдаги қозоқлар ҳуқуқини ҳимоя қилувчи “Атажурт” ташкилотига асос солганликда айблаб, 252 минг танга, яъни 670 доллар жаримага тортган эди.


Ҳуқуқбон Бобомурод Раззоқовга одам савдоси жиноятини уйдирмоқдалар « Ўзбекистон Халқ Ҳаракати\nҲуқуқбон Бобомурод Раззоқовга одам савдоси жиноятини уйдирмоқдалар\n10 July 2013 - 21:27\nЎзбекистонда яна бир ҳуқуқ ҳимоячисига нисбатан жиноят иши очилди. Бухоролик таниқлик ҳуқуқбон Бобомурод Раззоқов одам савдоси билан машғул бўлганликда айланмоқда. Уни бугун (2013 йилнинг 10 июль) тергов идоралари сўроққа тутди ва биз яна бир ҳуқуқбоннинг туҳмат балосига гирифтор бўлиб кўрмоқдамиз.\nНимагадир Ўзбекистонда ҳуқуқбонлар жуда жиноятчи “бўлишади”. 70 ёшдан ошиб қолган отахон Ҳасан ота Чориев 20 ёшлик аёлни “зўрлайдими”, 61 ёшдан ошган Бобомурод Раззоқов одам савдоси билан “машғул”. Буни қарангки, ҳуқуқбонларимиз “товламачи” ҳам бўлиб қолишади, нашафурушлик “қилганлари” ҳам бор. Фақат ҳукуматимиздаги казо-казолар жиноятчилар эмас. Масалан, президентимизнинг қизи миллионлаб долларларда пора олса ҳам биров ундан “нега бунақа қилдинг” деб сўрагани йўқ.\nЛекин ҳуқуқбонларни эса мутлоқ қилмаган жиноятларида айблаб қамоққа тиқиб юбораверишади. Ва бунинг учун демократияни тамсил этаётганликларини даъво қилувчи давлатларнинг ҳукуматлари қайғураётгани ҳам йўқ.\nЎзбек сиёсий мухолифати, ҳамда ҳуқуқбонлар ҳам биргаликда фаолият олиб борганларида эди, унда биз билан ҳамма ҳисоблашган бўларди. Ҳаттоки ватандаги ўша диктатура режими ҳам. Афсуски, бошларимиз бирикмайди ва бу бошларни навбат билан, битта, битта кесиб ташлашмоқда.\nҲуқуқбонларимиз шафқатсиз бир шернинг олдида турган қуролсиз ва ҳимоясиз ҳолда турган овчига ўхшайдилар. Уларнинг умрлари қанчалар узун бўлишини эса ўша йиртқич шернинг иштаҳасига боғлиқ бўлиб қолди. Йиртқич ўзи истаган вақтида ҳуқуқбонни ёриб ташлайди.